text:
Museo Arkeologico a tene su rueda di prensa riba celebracion di Dia di Himno y Bandera. Pa Museo Arkeologico ta un honor y placer, pa riba e dia nacional, Dia di Himno y Bandera, por ta anfitrion di Club Kibrahacha, y asina promove e balor grandi cu nos grandinan tin pa nos pais.
Mas cu claro e salanan di exposicion di Museo Arkeologico, tanto e sala di exposicion permanente, como e sala di exposicion temporal lo ta habri pa publico riba e dia aki.
Alabes Fundacion 1403 lo t’ey presente pa bende publicacion cientifico den e serie di publicacionnan di Museo Arkeologico, esta the Archeology of Aruba, the Pictographs and Pictroglyphs. Tur esaki lo sosode entre 10’or di mainta pa 2’or di merdia, cu excepcion di Chichi’s Snack cu lo t’ey presente na e museo te cu 6’or di atardi, cu su festival di cuminda, asina brindando publico e oportunidad pa disfruta di un dushi cuminda crioyo, na Museo Arkeologico henter merdia.
Hunto ta invita un y tur pa bin pasa un dushi rato riba nos dia nacional, Dia di Himno y Bandera, na Museo Arkeologico.
Club Kibrahacha
Brigitte Loefstop ta Lider di Proyecto di e evento cu lo ta combinando hunto cu Museo, riba dia 18 di Maart. El a splica un tiki kico e evento ta encera, ki tur ta bay tin pa brinda pueblo di Aruba y tambe kico ta e tema y meta.
E tema pa e evento aki ta Sweet Old Memory Expo, na unda cu kier a trece dilanti e dushi temponan di antes, den un forma di exposicion di pintura y hopi mas.
Meta ta pa recauda fondo pa nos grandinan pa asina demostra cu nunca no ta laat pa siña algo nobo. Locual cu ta encera e exposicion ta pinturanan riba canvas di paisahe di Aruba, pinta pa miembronan mes di Kibrahacha. Tambe lo bay tin bunita obranan traha na man. Ta bay tin un seccion di 26 potret di naturalesa di Aruba, hunto cu parhanan di Aruba.
Lo bay tin un skina di tur sorto di cos dushi cu lo ta bolo, cuki di lerchi, drigidek, lo bay tin dulce de leche y hopi mas.
Tambe como entretenimento y atraccion a dicidi pa bin cu cinco grupo di caha di orgel, na unda cu nan lo bay ta situa diferente caminda rond di e museo pa asina publico presente por pasa saca potret cu e grupo di caha di orgel y tambe disfruta di e bunita zonido di dje.
Tambe no por lubida riba nos muchanan, mirando cu riba dia di himno y bandera ta un dia di famia. A dicidi pa bin cu un Kid’s Corner unda cu lo brinda servicio di Cotton Candy, Popcorn, Raspao y Facepainting. Tur esaki lo bay tin riba e dia aki riba dia 18 di Maart pa brinda pueblo di Aruba.
Tambe ta cuminsa for di 10’or di mainta pa 2’or di merdia, unda cu lo bay ta na Museo Arkeologico Nacional Aruba y lo take over e seccion di fruteria. Ta invita henter pueblo di Aruba pa bin pasa un momento agradabel.


c: text/html

text:
Sindikatonan ta prepará Wèlga General pa djaweps awor.
Djamars sindikatonan a bolbe bini huntu pa pone un punto di bista final riba un posibel Wèlga General. E sindikatonan a anusniá den oranan di djamars anochi ku pa djaweps awor lo tin un Wèlga General, si no bin un solushon a korto plaso den e konflikto pa un CAO pa trahadónan di kontratistanan riba tereno di Isla. Un Wèlga General ta sali for di e pensamentu ku tur trahadó afiliá na un sindikato lo pone trabou abou. Ta despues di hopi aña ku lo por tin un Welga General atrobe na Kòrsou. Den añanan nobenta tabatin un Wèlga General di sindikatonan di trahadó den gobiernu ku tabata ke partisipashon den e fundashon pa privatishon, StIP, ku entre tantu a keda disolvé. E sindikatonan afiliá na Sentral di Sindikatonan di Kòrsou (SSK), Sentral General di Trahadornan di Korsou (SGTK) i e sindikatonan ku no ta afiliá a bini huntu durante di djamars durante di dia pa un reunion di urgensia. Tabatin presente miembronan di direktiva di e diferente organisashonnan di sindikatonan lokal. Durante e reunion a bin ku un resolushon ku kada sindikato lo bai konsultá internamente tokante posibel akshonnan, pa despues mas lat bolbe bini huntu pa palabrá un ke otro. Den enkuentro mas lat a disidí ku djapweps lo tin un paro general na Kòrsou. Djaweps mainta 11or tin tambe un huisio sumario ku AAV (kontratistanan riba tereneo di Isla) a kuminsá kontra e Sentral General di Trahadornan di Korsou (SGTK). Mediadó partikular, Randolph Gijsbertha ta den deliberashon intensivo ku representantenan di Isla i asosashon di Kontratistanan (AAV) pa purba yega na un posibel solushon pa evita ku djaweps awor lo tin e Welga General.

robotstxt: allowed

filter: keep


text: Diamars atardi a drenta informe di un accidente na e dam di Salinja, mesora a dirigi un patruya na e sitio. Na yegada di e patruya a bin compronde cu e dama chauffeur di e Hyundai Accent cumpra net un rato prome bayendo pabao pazuid di e dam cu e auto sin documento na ordo e momentonan ey a dal den un buraco y a bay subi bek pero e maniobra aki a pone e auto perde control y a bay dal den banda di un pick-up sigui bay otro banda casi bay cay den e dam. Adortunadamente ningun hende a resulta herida.


text:
Minister Pietersz- Janga a perkurá ku enfermeronan di promé liña di CMC ta risibí San Antonio
Minister Pietersz- Janga a perkurá ku enfermeronan di promé liña di CMC ta risibí San Antonio
Willemstad – Na inisio di e pandemia di COVID-19 e malesa a kobra bida di bastante di nos hendenan. Diariamente ambulansnan tabata kore vários biaha direkshon pa CMC pa hiba pashèntnan di COVID-19. Tabatin momentunan ku e grupo di mas grandi di pashènt den CMC tabata di COVID-19. Danki na e boluntat i e gran dedikashon di enfermeronan riba promé liña na CMC ku e kantidat di viktimanan a keda bou di kontròl. I tur esaki ku riesgo pa nan mes i nan famia.
Pa por sigui konta den futuro ku e gran servisio aki di nos enfermeronan di promé liña, Minister di GMN drs. Dorothy Pietersz- Janga huntu ku kabinete Pisas II riba petishon di CBV, a perkurá ku nos frontliners nan ku ta traha hopi duru durante e pandemia di COVID-19 na CMC, tambe bini na remarke pa San Antonio di 1750 florin pa personal di zorg i ondersteuning komo muestra di sosten, gradisimentu i elogio pa e trabou. E trabou ku e enfermeronan aki a hasi no ta fasil i tabata bou di preshon hopi haltu. P’esei banda di e San Antonio, gobièrnu di Kòrsou kier a gradisí un biaha mas, tur enfermero di CMC ku a duna e gran aporte aki na nos komunidat.


text:
Kralendijk- Den oranan di anochi riba djaweps 11 di mart, polis den kolaborashon ku e direktorado di Supervishon i Mantenshon i KMAR, a tene un akshon den kuadro di kumplimentu ku e ordenansa di emergensia.
Durante di esaki a bishita diferente bich i establesimentu di hòreka. Direktorado di Supervishon i Mantenshon, den kolaborashon ku KPCN, a sera algun establesimentu komo ku nan no tabata tene nan mes na e reglanan, por ehèmpel tabatin kliente ku a keda para bebe pafó. Tantu na algun bich komo snèk, mester a pidi hendenan pa bandoná e sitio. No a duna niun but komo ku e gruponan a duna oido mesora na òrdu nan di polis.
Proses ferbal
KPCN i partnernan lo sigui kontrolá riba kumplimentu ku e ordenansa di emergensia den e temporada benidero. No ta ekskluí ku lo duna tantu siudadano komo kompanianan prosès ferbal si no kumpli ku e ordenansa di emergensia.
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Premio i rekonosementu
Na 2005 i 2011 Arte di Palabra a risibí e Premio Nashonal di Idioma Materno otorgá pa UNESCO. Na 2009 e proyekto Arte di Palabra a gana e prestigioso Stanley Lamp Award pa su aporte na nos idioma materno Na 2013 a risibí e Premio Bienal Pierre Lauffer. E premio ta konsistí di un Chapi di Plata.
Publikashon Na 2009 komishon Arte di Palabra a logra publiká un kompilashon di e mihó obranan original di e añanan anterior: Pòtpurí Arte di Palabra 2009. Tur skol avansá na Kòrsou a risibí 30 ehemplar, i a manda buki pa Boneiru i Aruba. Tambe públiko por a kumpra e buki akí den libreria na Kòrsou i Boneiru.
Unesco Paris a pone fondo disponibel pa publikashon di Pòtpurí Arte di Palabra 2014, ku a sali na okashon di e di 15 aniversario di e proyekto akí,. Esaki a hasi posibel ku tur skol avansá na Kòrsou, Aruba i Boneiru a risibí un pakete di buki.


text:
KRALENDIJK – Riba djasabra miembronan di Tirabon a tuma nan sertifikado di un kurso ku nan a pasa di seguridat riba kancha di tiru. E kurso a wòrdu duná pa e instruktor Elton Rasiman. Señor Rasiman ta un dosente di IBT ku ta nifiká “Integrale Beroepsvaardigheidstrainingen”.
E motibu prinsipal pa ku e petishon ta ku entre otro hopi regla a kambia riba e tereno di tiru. Na e entrega di sertifikado e presidente di Tirabon señor Gandy Mauricio a gradisí señor Rasiman i tambe su superiornan di kuerpo di duana pa echo ku e a haña outorisashon pa por a duna e kurso i ku e tabata dispuesto pa hasi esaki.
Despues di e entrega di sertifikado un bia mas señor Rasiman a repasá tur e eksigensia nan di seguridat den forma di un entrenamentu kaminda tantu e instruktornan i komandante di kancha mester repasá tur e rekisitunan di seguridat pa wak ku tur hende sa kiko ta tarea di kada un.


text:
Oranjesatad-
Durante e campeonato nacional mas importante di Merca den e deporte di landamento sincroniza, cu a tuma lugar na e ciudad Oro Valley, Arizona, dos atleta di Aruba a logra bai cu e titulo máximo: medayanan di oro pa Anouk Eman y Kyra Hoevertsz! Anouk Eman a gana oro den e evento di dueto técnico den e categoría “senior”, mientras cu Kyra a logra dos medaya di oro den e categoría “junior”, tanto den evento equipo, como pa e equipo combo.
Tur atleta den e deporte di synchro ta prepara henter aña pa e evento aki, cu ta e culminación di lunanan di entrenamento intensivo. Solamente e mihornan ta participa na e campeonato nacional. Pa medio di campeonatonan clasificatorio cu ta tuma lugar prome, cada atleta mester logra e derecho di participa na e Campeonato Nacional, yama oficialmente e “U.S. National Synchronized Swimming Championships”.
Manera ta conoci, Aruba tin dos atleta di nivel halto den e deporte di landamento sincronisa cu ta biba, studie y entrena na Merca y cu durante e aña escolar ta competi pa nan Universidad of Club.
Anouk Eman ta entrena y compiti cu e equipo di Lindenwood University pa 4 aña caba. Na 2013 Anouk y su compañera di dueto a marca historia, ganando pa prome biaha a gana e medaya di oro durante e Campeonato Nacional. E aña aki, Anouk a ripiti e titulo máximo aki y a titulo di Campeon Nacional di Merca den e evento di Dueto Tecnico. Hunto cu e atleta Mary Killman, Anouk a interpreta un tremendo dueto riba un mix di musica Caribense y cu nan a yama “Aruban Fiesta”. E publico a guste y e jueznan tambe, dunando nan e puntuación mas halto di e competencia!
Kyra Hoevertsz a participa cu su club “Walnut Creek Aquanuts” den e categoria Juniors. Kyra mester a competi prome den e parti tecnico esta e “figuranan tecnico”, caminda e mester a enfrenta no menos cu 168 otro competidor. Na final Kyra a termina na di 8 lugar, pa cua ela ricibi un ribbon.
Kyra su siguiente evento tabata e equipo, hunto cu 7 otro compañera di su club. E equipo di Walnut Creek Aquanuts a drenta e ronda final na segundo lugar, net tras di nan eterno rivalnan di Santa Claa Aquamaids, pero den e finalnan nan a presenta nan rutina asina bon, cu nan a sa di logra puntuacionnan mas halto, terminando pues na prome lugar y ganando e medaya di oro!
Pa Kyra tabata tin mas evento riba e programa. Riba e ultimo dia di e competencia, Kyra a participa den e evento “Combo”, cu ta un rutina masha creativo cu ta combina tur e eventonan di e deporte den uno. Solo, dueto, y tur landador hunto den varios combinación ta hasi e equipo “combo” hopi gusta pa publico. Ta landa e equipo “combo” cu 10 atleta, pero tin hopi libertad den e coreografia. Cu un rutina cu a expresa “aliens”, e equipo di Walnut Creek a logra sali na promer lugar, ganando asina otro medaya mas di oro pa Kyra.
Mirando atras AZB ta hopi orguyoso di e dos atletanan di Aruba cu den e grandinan di Merca ta logra gana medayanan di oro!
Pa Kyra y Anouk e temporada escolar y pa nan club na Merca a termina y awor nan ta bai prepara nan mes pa bai landa un dueto hunto, pa representa Aruba na competencianan internacional. Na luna di Juni nan lo participa na e campeonato “Swiss Open” na Montreux, Suisa. Despues, na luna di juli, nan lo participa na e “U.S. Open”, na Nevada, Merca y na luna di augustus nan lo participa na e “UANA/Pan American Championships”, cu lo tuma lugar na Riverside, California, Merca. Tur e competencianan aki ta pa prepara e dueto di Anouk y Kyra pa e Weganan Centro Americano y del Caribe, cu lo tuma lugar na Veracruz, Mexico, na luna di November 2014. Eynan Anouk y Kyra mester busca nan clasificacion pa por participa na e Weganan Panamericano di 2015, cu ta bai tuma lugar na Toronto, Canada.
Hopi exito na Anouk y Kyra y un palabra di pabien pa e resultadonan cu nan a logra.


text:
Diasabra mainta e campeonato di futbol infantil di AVB a continua riba tereno di Caiquetio na Paradera ora cu e dos ekiponan esta Caiquetio y Brazil Jrs a topa otro den e categorianan U7 y U9. Den e prome partido di e mainta, e ekipo di Brazil Jrs a sa na sali victorioso ganando cu e score di 3 – 1, cu un hattrick dii e chikito Segion Sheturland cu a anota 3 gol pa su ekipo.
Despues a sigui cu e partido den U9 unda Brazil Jrs un bes mas ta sali victorioso ganado cu e score di 4-1. Mester bisa cu aki nos a wak un tremendo partidaso di futbol cu ambos ekipo tog basta pareu cu e ekipo di Brazil Jrs anotando 2 gol tempran pero despues Caiquetio ta corta ventaha unda Gian Giel di Caiquetio ta corta e ventaha na 2 – 1. Despues e ekipo di Brazil jrs ta anota 2 gol mas pa seya e Victoria. E hobencito Neomar Landbrug Tabata e chikitin grandi riba tereno cu 3 gol anota mientras Dian-mar Thielman ta anota 1 gol. Un pabien na ambos ekipo y tambe na mayornan, coachnan, fanatic y tur cu nos a mira contribui grandemente na e mainta aki.


text:
Bou di Presidente Temer, gastunan di gobièrnu na Brazil a oumentá den seis luna.
Brasileñonan a rechasa e enmienda konstitucional pa limitá e gastu públiko den sektornan manera salú i edukashon pa 20 aña. Miéntras presidente Michel Temer ta ofresé un sena luhoso na senadornan, pa buska aprobashon di e enmienda konstitushonal (PEC), ku ta pèrmitié pa vris e presupuesto i limitá gastu públiko pa 20 aña, sentenáres di brasileño a protestá den kayanan kontra e medida neoliberal. E manifestantenan a será e kaminda ku ta kondusí na palasio di La Alvorada, ku ta sede di Gobièrnu. Nan a hasi esaki pa impedí e sena di Presidente Temer ku e senadornan. Na luna di mei, Temer a anunsiá ku e lo buska aprobashon pa un enmienda konstitushonal, pa limitá invershon públiko i rekuperá ekonomia dje pais. Na òktober, e Kámara di Diputadonan na Brazi a aprobá, den di dos ròndu, e proposishon di e mandatario.
Sindikalistanan i organisashonnan sosial ta denunsiá ku e resolushon lo vris e invershonnan di Estado den sektornan i organisashonnan sosial. Prinsipalmente den sektornan primordial manera salú i edukashon. Tambe nan ta señalá ku e enmienda konstitushonal ta limitá e oumentu di gastunan públiko na e tasa di inflashon di e aña anterior. Esaki práktikamente ta vris e invershonnan di Estado, ku konsekuensia ku lo no tin kresementu real den e próksimo 20 aña. Michel Temer a asumí presidensia na Brazil, via un gòlpi di estado parlamentario, kontra e mandatario legítima, Dilma Rousseff, ku a keda eligí demokrátikamente pa mas di 50 mion brasileño.


text:
Vision di enseñansa y e importancia di meta nucleo
E vision cu kier alcansa cu e metanan ta: “Enseñansa cu sentido cu ta conduci na individuo consciente y na un comunidad solidario”
Cu e vision aki ta aspira pa yuda forma futuro cuidanano capacita pa enfrenta reto riba diferente tereno den bida y alaves crea cuidadano cu ta contribui na un manera positivo na nos comunidad.
Meta nucleo ta duna descripcion general di e contenidonan di enseñansa y ta indica locual ta aspira pa alcansa na final di scol primario. E metanan ta forma un instrumento primordial cu ta duna indicacion na cada maestro tocante e contenido minimal cu e mester ofrece na e alumnonan. E metanan nucleo ta consisti di tres componente: conocemento, habilidad y actitud. E metanan nucleo ta garantisa contenido di calidad y mas importante, contenido relevante pa nos muchanan na Aruba den un contexto autentico. E metanan nucleo mester conduci na alcansa e vision cu a stipula pa enseñansa na Aruba.
E areanan di formacion
Den enseñansa primario ta distingui 7 area di formacion y pa cada area a desaroya e metanan nucleo. Banda di e areanan aki tambe a desaroya e metanan nucleo general cu ta dirigi riba habilidadnan cu e bida moderno ta exigi (21st century skills).
E areanan di formacion ta:
Implementacion
E intencion ta pa introduci e metanan den fase. Asina a introduci e metanan di matematica den aña escolar 2017-2018. Awo ta turno pa introduci e metanan di e areanan idioma & comunicacion, unda ta trata e idiomanan Papiamento, Hulandes, Ingles y Spaño.
Por ultimo lo implementa e otro areanan cu ta hende & comunidad, ciencia y tecnologia, movecion & salud, formacion personal, arte y informatica.
Den e fase aki lo introduci e metanan den un forma holistico y integral den forma tematico. Naturalmente cu lo ofrece den cada fase recapacitacion na e maestronan pa loke ta trata e contenido nobo di cada area como tambe pa e parti practico, esta e didactica nobo cu e cambio ta exigi.
Cu e metanan nucleo aki ta aspira pa forma alumnonan cu ta miho prepara pa e retonan actual di bida diario, miho acoplacion entre scol primario y secundario, miho ekipa pa sigui un carera di estudio cu exito.
Pabien y un danki na tur cu a contribui na realisacion di e documentonan aki.
Pa mas information por consulta e “Kerndoelendocument Arubaans Primair Onderwijs”.


text:
Tur aña Organisacion Mundial di Turismo (UNWTO) ta scoge un tema pa enfoca riba dje pa dia Mundial di Turismo. E tema pa e aña aki ta ‘Rethinking Tourism’. E meta di e tema aki ta pa entre otro amplifica e mensahe cu turismo tin un forsa inspiracional y transformativo y na mes momento identifica solucionnan pa realisa e potencial di turismo como vehiculo pa recuperacion y transformacion pa asina por realinia turismo pa futuro.
No ta un secreto cu e ultimo añanan a trece hopi reto pa e industria turistico mundialmente, unda na un dado momento turismo a yega practicamente na un paro completo. Hopi destino a realisa e poder, importancia y posibilidad cu turismo ta trece y awor ta e momento perfecto pa pensa den ki direccion turismo lo bay. Den caso di Aruba, nos tur ta consciente con importante turismo ta pa nos isla y nos hendenan y ya pa decadanan nos ta duna turismo e atencion necesario pa e por sigui florece.
Mirando e retonan di 2020 y 2021 mester reconoce cu un di e puntonan clave di exito di recuperacion di turismo na Aruba tawata e habilidad cu nos a demostra como destino pa por cambia, adapta y sigui bay dilanti. E resiliencia den nos DNA, a pone cu nos a para bek riba nos pia y entre otro logra prepara debidamente pa un reapertura di frontera como un di e promenan den nos region.
Como destino, Aruba semper tawata conoci pa tin socionan riba tur nivel cu ta traha hunto como e ‘Team Aruba’, tanto den sector publico como priva. Durante e momentonan di mas dificil e cantidad di socionan cu mester a traha hunto, den algun caso pa prome biaha, a bira mas grandi ainda. Guia pa un impulso interno y e speransa di un comunidad completo cu tawata warda anciosamente pa cosnan cuminsa bay bek den e direccion normal, miembronan di ‘Team Aruba’ a logra crea den tempo record oportunidadnan nobo pa bishitantenan por yega Aruba bek y consecuentemente pa nos industria por cuminsa recupera tambe.
Aruba a enfoca hopi riba mensahenan relata na felicidad semper y na un dado momento a cambia e enfoke di mensahenan pa comunica tambe riba siguridad, medidanan y protocolnan pa por atrae bishitantenan cu tawata tin otro prioridadnan compara cu bishitantenan den pasado. E comunicacion aki sigur tawata elemental pa e recuperacion cu Aruba a logra.
Den transcurso di añanan y mas ainda den e ultimo dos añanan, bishitantenan a cambia unda no solamente e calidad di e servicio y producto ta importante pero tambe tin necesidad pa e destino por ofrece experiencianan unico y ofrece ‘balor pa e placa cu ta paga pa un vacacion’. Cada dia esaki ta birando algo mas importante. Pa e motibo ey e “Aruba Signature Experience” a wordo crea y ta un ehempel di con A.T.A. ta encurasha creacion di experiencianan diferente pa e bishitantenan.
Mirando e cambio den loke ta importante pa bishitantenan, algun luna atras A.T.A. a lansa e campaña di mercadeo nobo “The Aruba Effect”. E campaña ta mustra cu mas cu algo tangibel, di un forma intangibel Aruba ta transforma bo una bes bo bin di bishita y Aruba ta keda cu bo ora bo bay bek bo cas. E campaña aki ta parti di A.T.A. su strategia di mercadeo y e diferente elementonan ta yega cerca e bishitante den diferente momento mientras nan ta haciendo nan escogencia di biahe.
A.T.A. lo sigui enfoca riba agilidad y lo traha pa Aruba por sigui desaroya den un forma sostenible y inclusivo, uzando e modelo “High Value Low Impact”. Aki A.T.A. ta considera e contribucion economico di turismo, e calidad di e experiencia di e bishitante, e proteccion y conservacion di naturaleza y medioambiente y e calidad di bida di residentenan. E modelo aki ta importante pa por yega na resultadonan economico di balor halto, ofrece un vacacion di balor halto, contribui na un calidad di bida na nivel, mientras cu ta minimisa e impacto negativo cu turismo por tin riba e isla.
Ta premira cu Aruba por ta yegando cerca di un recuperacion completo den cantidad di bishitante compara cu 2019 na fin di e aña aki y tambe ta premira un cantidad di ‘Tourism Credits’ mas halto cu na 2019, algo sumamente satisfactorio.
E exito aki di Aruba ta danki na tur persona cu a contribui y no a rindi maske no tawata facil. E exito aki ta danki na cada persona cu di un of otro forma ta traha den e industria di turismo y ta hiba nan mes, nan famia y Aruba dilanti. Danki!
Feliz Dia di Turismo


text:
Djasabra tras di lomba un grupo di Brantwer di Boneiru a partisipá na ‘Firefighters Challenge 2019‘ di pagadónan di kandela na Kòrsou i a resultá e ganadó apsoluto. E kompetensia a tuma lugá na e tereno di deporte di pòst 6 di Isla.
Durante e kompetensia tabata tin diferente ehersisio di kual bomberonan mester a demostrá entre otro nan abilidat, spit i tambe kon pa traha huntu den tim. Despues di a konta puntuashon di ful e ‘Firefighters Challenge‘ , Brantwer Boneiru a resultá e ganadó apsoluto.
Djadumingu tabatin kompetensia di sòftbòl, i mester bisa ku Brantwer Kòrsou a gana Brantwer Boneiru ku skor di 20-0.
E tipo di kompetensia nan aki sigur ta pa engrandesé e lasonan entre e islanan. Otro aña, Brantwer Kòrsou ta kumplí 45 aña di eksistensia i lo bai organisá un ‘firefighter challenge’ i ta spera di konta ku partisipashon di Brantwer Aruba, Boneiru i tambe isla riba.
Pabien na e kuerpo di Bombero di nos isla.


text:
Minister Rocco Tjon: VARIOS PROYECTO NA CAMINDA EN CONEXION CU LUNA DI CONSCIENTISACION DI SALUD MENTAL
Minister Rocco Tjon:
VARIOS PROYECTO NA CAMINDA EN CONEXION CU LUNA DI CONSCIENTISACION DI SALUD MENTAL
ORANJESTAD – Diamars mainta, durante rueda di prensa di Gobierno di Aruba, Minister di Husticia y Asuntonan Social Sr. Rocco Tjon, a elabora riba varios puntonan di atencion den cuadro di Asuntonan Social. Algun tema importante a bin padilanti den cuadro di luna di conscientisacion di salud mental, cu ya caba ta den ehecucion, manera “Stichting Hunto” y e tema di e problematica di “wachtlijst”, cu muy pronto lo haya su debido atencion.
Manera ta conoci, for di inicio a lanta un grupo di directiva pa e Geestelijke Gezondheids Zorg (GGZ) na Aruba, caminda tur stakeholder, incluso e “huisarts vereniging”, ta forma parti di dje. December ultimo nan a firma un MOU, conhuntamente cu varios otro protocolnan entre e institutonan aki, kende ta brinda cuido specialisa pa loke ta e parti di salud mental den reino. A base di esaki a defini diferente puntonan di accion, sinembargo, un punto hopi importante ta e proyecto di “Stichting Hunto” cual lo bira un realidad e luna aki, danki na e aprobacion di presupuesto 2022 pa Parlamento di Aruba. Trabounan a inicia caba, caminda a haci e tereno caminda e edificio di e fundacion aki lo bay wordo construi, completamente limpi, di cual e groundbreaking lo tuma luga e luna aki. Manera ta conoci, “Stichting Hunto” ta basicamente, Fundacion pa Maneho di Adiccion di Aruba (FMAA), caminda nan a amplia e trabounan cu nan ta bay eherce bou cual SPD tambe lo pertenece. E fundacion aki no lo enfoca solamente riba e parti di adiccion, pero tambe riba e parti di salud mental. Banda di esaki lo crea un departamento na e stichting, cu lo bay enfoka specificamente riba nos mucha y hobennan, pues un proyecto sumamente importante cu muy pronto lo bay wordo realisa.
Un otro proyecto cu tambe lo haya su debido atencion, ta e proyecto di e “wachtlijst” cu tin actualmente na Aruba, pa cu salud mental. Actualmente, e trabounan pa e inicio di e grupo cu ta bay atende cu e wachtlijst aki conhuntamente cu AZV ta den su fase final. Pa prome di juni e grupo aki lo bay inicia nan trabounan y caminda nan lo bay atende cu e problematica en cuestion. Esaki ta algo cu a wordo treci padilanti door di diferente fundacionnan, como tal den e ultimo lunanan cu a pasa, a percura pa trece tur e diferente stakeholders hunto, pa por yega na un definicion concreto di con grandi e lista di espera aki ta. Actualmente a logra aloca e fondonan necesario, un bes mas danki na presupuesto 2022, pa percura cu profesionalnan ta bay wordo emplea specificamente pa atende cu e parti aki so.


text:
Kralendijk – Entre 18 pa 25 di mei benidero lo tuma lugá treinen di grupo di militar na Boneiru.
Den kuadro di e mantenimentu di e disponibilidat operashonal di e di trintiseis ehérsito militar di oksidente, nan lo tene ehersisionan aki na Boneiru riba e dianan ariba menshoná.
Meta di esaki ta pa sera konosí ku e areanan di Boneiru, outoridatnan lokal i e servisionan ouksiliar. Nan lo ehersé algun trabou tambe pa Stichting Project i STINAPA.
E unidat lo trein den area di Kralendijk, Rincon, Lagun Hill i Washikemba.
Tur e ehersisionan aki lo bai kombiná ku un bishita di kortesia dor di Mayor Marcel Krul i kapitan Joost Rump serka Gezaghebber Edison Rijna
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
L.G. Smith Boulevard, Oranjestad:Diasabra merdia ta tuma lugar e di 60 Atraco arma, e biaha aki den dia cla riba un merdia basta druk. Algo prome cu 1’or y mey ta drenta un informacion cu a caba di tuma lugar un atraco arma riba e joyeria Little Europe situa dilanti di e bus Station di Arubus.
Mesora a manda un patruya na e sitio, na yegada a pidi mesora pa presencia di atraco team y Slachtofferhulp.
Tres homber di habla spaño a drenta e joyeria arma cu pistol a exigi joyas, e atracadornan a baha na awa cu un cantidad grandi di joyas,
E auto cu a wordo usa pa huy for di e sitio tabata un pickup nissan dobel cabina shinishi, cual un rato prome a wordo horta for di dilanti Lucky Store den J.G. Emanstraat. Un poco despues cu e atraco a tuma lugar, polis a bin topa cu e pickup, pazuid di veld di Aruba Juniors. No tabata tin niun hende mas na e sitio y tambe nan a haya algun articulo benta cerca di e auto. E pickup a keda confisca pa mas investigacion.
Vocero suplente di polis a manda e siguiente declaracion:
“Awe diasabra mas o menos 13:20 central di polis ta haya jamada cu un atraco a tuma na joyeria Little Europe. A manda patrouille di biaha na e sitio di e susedido . Na jegada a pidi pa Atraco Team y Slachtoffer hulp.
Ta asina cu tres hende homber a drenta e joyeria . Un di nan tabata tin un arma di candela. Nan tur 3 color di cuero bruin , e prome ta tin short bisti y t-shirt shinishi. Di dos ta tin jogging pants y t-shirt y poko gordo Di tres ta color di cuerro bruin , postura normal y t-shirt color preto. Nan no ta tin cara tapa y nana papia spanjo .
Nan lo a ty rap un di e e empleadonan . E donjo di e lugar nan a dal e den cabez cu un objeto duro pero e no por a wak kiko e ta exacto. Total.nn tabata 4 persona ( donjo y 3 empleadonan) den e joyeria .
E atracadornan a bai cu hopi joyas y te awo no tin e balor exacto.
Nan a hui den un pick up nissan doble cabina shinishi cu den oranan di mainta lo a wordo joyride. Patrouille di sta cruz a bin topa cu e pick-up un rato despues na altura di veld di Aruba Juniors. E auto a wordo tuma den beslag.
Diferente unidadnan di polis ta buscando den e momentonan aki pa e tres atradornan.
Ken cu por a wak of sa algo jama tiplijn di polis cu ta 11141″.
Like this:
Like Loading...
Related


text:
ORANJESTAD(AAN)– Ayera a cuminza e fin di siman di Sinterklaas y na La Cabana a tene un actividad special pa yiunan y nietonan di empleadonan manera e fotonan aki ta mustra.
Awe rond den Reino hulandes muchanan ta pone sapato cu nan deseo pa por lanta mañan mainta pa mira si nan deseo a wordo cumpli. Manera por mira riba e portada aki ,
Toys 4 Us mes ta habri di 8.30 or te 6.30 pa mayornan ainda por pasa pa cumpli cu loke nan yiu(nan) ta desea den sapato.
Source: Dutch Caribbean News Fin di siman di Sinterklaas a cuminza ayera


text:
Directiva di Dutch Caribbean Nature Alliance (DCNA) a tene recientemente su prome reunion di Hunta pa aña 2021 den un entorno mixto virtual y -den persona-, na unda a tuma decisionnan y a discuti strategianan cu ta crucial pa garantisa continuacion di e actividadnan di maneho di conservacion ehecuta door di Organisacion di Maneho di Parke di tur e seis islanan di Caribe Hulandes. Originalmente a plania un reunion -den persona- pa Sint Maarten, pero debi na aumento di caso di COVID19 na e islanan ABC, a dicidi di organisa un reunion mixto, na cua algun miembro a participa desde Sint Maarten, mientras cu otronan a participa desde nan respectivo ubicacionnan den henter Caribe Hulandes y Hulanda.
E reunionnan di Hunta di DCNA ta fundamental pa discuti y traha strategia pa e forma mas eficaz pa apoya e organisacionnan di maneho di e areanan protegi den Caribe Hulandes, specialmente den bista di e desafionan importante provoca pa e pandemia mundial di Covid-19 y otro presionnan cu Maneho di Parke ta wordo confronta cu ne. E organisacionnan di Maneho di Parke tambe tabatin oportunidad pa update otro di algun di e desafionan y exitonan cu nan ta experimentando den e parkenan a medida cu nan ta continua salvaguardando naturalesa den Caribe Hulandes. Tambe nan a tuma varios decision di gobierno, incluyendo decision relaciona cu bon maneho financiero, e desembolso di Conservation Trust Fund y e apoyo cu red di DCNA ta brinda den termino di su lobby regional y internacional den nomber di e organisacionnan di conservacion den Caribe Hulandes.
E red di conservacion di DCNA ta brinda apoyo na e Organisacionnan di Maneho di e Areanan Protegi na e seis islanan di Caribe Hulandes: Fundacion di Parke Nacional di Aruba, STINAPA Bonaire, CARMABI Curaçao, STENAPA St. Eustatius, Saba Conservation Foundation y Sint Maarten Nature Foundation. Un otro componente critico discuti durante e reunion di Hunta ta e importancia di implementacion di un strategia cu lo yuda fomenta desaroyo di turismo sostenibel pa e islanan, permitiendo Caribe Hulandes sali di e desafionan provoca door di e pandemia cu un mayor enfoke riba economia berde y blauw. Aparte di e manehadonan di conservacion y e diferente expertonan di Hunta di DCNA, a participa tambe observadonan di World Wild Fund for Nature the Netherlands (WWF-NL), International Union for the Conservation of Nature (IUCN-NL), BirdLife Netherlands, Observation International y Ministerio di Agricultura, Naturalesa y Calidad di Alimento (LNV) den e ultimo reunion di Hunta di Directiva di DCNA.
E proximo Convencion di DCNA ta plania pa dia 22 y 24 di november na Corsou. E convencion di DCNA no tin solamente reunion di Hunta di DCNA riba agenda, pero tambe varios tayer pa e organisacionnan di maneho di e seis islanan di Caribe Hulandes, cu ta reuni institucionnan cientifico, interesadonan local y embahadornan di naturalesa hubenil pa intercambio di conocimento y creacion di capacidad.


text:
ORANJESTAD, Aruba
Minister di Husticia mr. Andin Bikker ta sumamente contento di por a haya e bon noticia awe diasabra mainta for di Directora di Guarda nos Costa cu a detene e damanan cu pa varios dia tabata ser busca pa nan deportacion despues cu nan peticion pa asilo a keda nenga. Minister ta gradici Directora di Guarda nos Costa y su team como tambe Cuerpo Policial pa nan trabou den captura e damanan aki.
Siguientemente e participacion di Sra. Trudy Hassell directora di Guarda nos Costa cu a anuncia na pueblo di Aruba cu diasabra mainta a detene e dos personanan cu durante un par di siman caba tabata haci mofa y burla di Aruba en general. E burla tambe tabata dirigi na tur Arubiano y tur otro stranhero cu ta bibando legalmente y ta cumpli cu leynan vigente. Sra. Hassell a bisa di ta sumamente orguyoso di tur trahado di Guarda nos Costa y cu ayudo di Cuerpo Policial pa nan trabou pasobra pa varios dia tabata busca e dos damanan aki.
Awe mainta Sra. Hassell a confirma tur dos a keda deteni pa Guarda nos Costa y ta bay pone nan den e proceso di deportacion. Hunto cu e proceso di deportacion ta spera cu despues di peticion cu ta bay haci na Ministro di Husticia cu na momento nan wordo saca di Aruba obligatoriamente, ta bay pone riba e ‘no wanted list’ pa asina garantisa cu nunca mas nan ta bolbe bek pa e pais aki cu tanto a burla di dje. Un pais cu a duna e personanan aki e sosten na momento cu a bin Aruba. Manera ta conoci su peticion pa asilo a wordo nenga y esey ta un proceso legal cu a tuma luga corectamente y na momento cu el a wordo nenga e tabata sa cu e ta ilegal.
Maske cu tabata asina a sigui burla di Aruba su leynan y su hospitalidad. Sra. Hassell a bisa di ta contento di e por anuncia e noticia aki y keda pendiente pa duna mas informacion.


text:
Faha di seguridad pa okupante sintá patras
Kisas no ta muchu bon kla pa outomobilistanan ku na mornentu ku bo ta kore outo, e ko-okupantenan tarnbe mester tin nan faha di seguridat bisti. Aparte di e pi hita sinta dilanti den un vehikulo, piihfiii ko-okupante, un menor di edat mas largu ku 1.50 meter ku ta sinte patras tambe mester tin su faha di seguridat bisti. Na momentu ku polis tene un kontrol di trafiko i konstata ku tin menor di edat sinta patras sin faha di seguriciat bisti, e persona aki tambe ta hana un prosesverbal. Pa menornan di edat bou di 12 aria ku falta ku regla di faha di seguridat, e prosesverbal ta bini riba nbmber di e sheer. Adultonan ku ta sinta patras den un vehikulo, tambe mester bisti faha di seguridat, te asina leu ku patras den e vehikulo tin faha di seguridat.
Tene na kuenta ku den kaso ku un vehikulo ta dispone di faha di seguridat tantu dilanti komo patras, e vehikulo aki no mag karga mas tantu persona, ku tin faha di seguridat pa .n. Komo ehempel, si pa e asiento patras di e outo tin tres faha di seguridat, harnas i nunka por tin kuater hende sinta patras den e vehikulo aki. Uso di faha di seguridat tantu dilanti komo patras ta kontribui na evita ku durante di un aksidente un persona por risibi leshonnan ku por a lag’e keda desabilita bf te asta perde su bida. Pronto kontrolnan dirigi riba bistimentu di faha di seguridat patras ta bai kuminsa.


text:
E bolo aki di fin di aña ta mas liviano cu e bolonan tradicional yena cu hopi fruta, y e ta duna bo e oportunidad di décor’e na bo style.
Preparacion y tempo pa cushin’e:
Preparacion: 30 minuut
Pa cushina: 1 ora y 25 minuut
Ta sirbi: 12
Facil
Por freez e Despues
Nutricion: pa porcion:
caloria: 486
vet: 27 gram
satura: 12 gram
carbohidrato: 56 gram
sucu: 43 gram
fibra: 3gram
proteina: 7gram
salo: 0.53gram
Ingredientenan:
140 gram di rasenchi geel of oro yama “golden sultana”
4 cuchara chikito di sherry of awa
250 gram Manteca, plus extra pa zeta e panchi di horna
250 gram di sucu bruin liviano
1 cuchara chikito di extracto di vanilla
3 webo large (grandi) geklop
200 gram di hariña liviano (sefta)
1 cuchara chikito di baking powder
100 gram almond machica
50 gram di Almond toasted gesliced
140 gram di apricot seco y corta chikito (por uza tambe e fruta di bo preferencia)
40 gram mezcla di casca di lamunchi y apelsina seco/cristaliza
juice di 1 lamunchi
juice 1 apelsina
Metodo
PASO 1
Mezcla e rasenchinan cu e sherry (of awa) y pone un banda pa e soak pa 1 ora.
PASO 2
Keinta e forno 160C/140C fan/gas 3. Zeta un panchi di horna bolo di 23cm hundo cu su bom cu por los , pone den e base y den e bandanan dobel papel di horna (waxpaper special) y cu ta sali afo mas of menos 2.5 cm riba e panchi di horna bolo.
Den e comchi/bowl mas grandi cu bo tin, klop e manteca, sucu y vanilla hunto te ora cu e masa bira liviano y di color medio cla.
Klop e webonan aden un pa un.
PASO 3
Drei aden e hariña e baking powder, e almondnan machica y gesliced.
Despues agrega e rasenchinan muha cu e resto di sherry (of awa).
Despues agrega e apricotnan seco, e mezcla di e casca y frutanan seco.
Agrega tambe e juicenan di lamunchi y apelsina.
Basha full e masa den e panchi di horna bolo.
PASO 4
Horna e bolo riba e reki mey mey den e forno pa 1 ora y 25 minuut.
Hinca un palo di sate den dje pa wak si e ta completamente cla.
Si e palito sali bek c’un tiki bolo pega na dje, esey kiermen cu ainda falta p’e cushina pa 10 minuut mas. Despues bolbe check e .
Ora e ta cla, sak’e y pon’e riba un reki di hero pa e ventila bon y fria.
Lora den papel seco sin vet y foil rond di dje , e bolo aki ta wanta pa1 luna sigur.
Ta combina bon cu:
Hershey’s Caramel of Chocolate.
cu un dushi koffie Capuccino.
of A La Mode cu Ice-cream di Vanilla of Pistachio.


text:
Plaso di sinku aña
Meskos ku ta e kaso ku grondbelasting, pa Onroerendezaakbelasting (OZB) ta stipulá kada 5 aña e balor di e propiedat. Kuminsamentu di kada periodo di 5 aña ta bira indikativo pa stipulá e montante ku tin ku kobra. Esaki ta enserá ku e balor di e propiedat ta tuma lugá na inisio di kada un di e periodonan di 5 aña.
Pa OZB e promé periodo di 5 aña ta di 1 di yanüari 2014 te ku 31 di desèmber 2018. Pues e montante ku lo kobra ta basá riba e balor stipulá entrante 1 yanüari 2014. Bou di sirkunstanshanan normal e balor ta konta pa 5 aña.
Eksepshon riba e regla aki ta e propiedatnan ku a konosé un kambio supstansial pa motibu di konstrukshon, rekonstrukshon, mehorashon, deskomposishon, destrukshon (p.e. kandela) etc. Den e kasonan aki lo stipulá e balor di e propiedat di nobo entrante komienso di e siguiente aña, ku e kambio a tuma lugá. Ta stipulá un balor nobo solamente si e kambio a surpasá 5 % di e balor original i un mínimo di NAf. 25.000.


text:
ORANJESTAD, Aruba
Parlamentario Endy Croes ta lamenta masha hopi e politica baho cu AVP ta hungando den temponan dificil di crisis alrespecto Citgo.
Tempo pa Uni y para banda di Aruba:
Segun Parlamentario Endy Croes e momentonan aki ta e momento husto y corecto pa tur Arubiano y tur nos rumannan biba na Aruba pa brasa otro y pone tur nanishinan den mesun direcion pa nos por logra pronto saca Aruba bek for di e situacion di crisis aki. No ta momento pa ta negativo pero ta e momento pa harmonisa y laga positivismo briya for di nos y sigur pa ta solidario cu otro. Pesey Parlamentario Endy Croes ta hasi peticion riba oposicion pa sostene e ley den Parlamento pa apodera Ministernan pa por firma y kibra e contracto cu Citgo.
AVP a comete un error graval asumiendo tur daño ambiental desde Lago:
Parlamentario Endy Croes ta splika cu de e reunion proximo unda lo trata e Termination Agreement lo apodera e Ministernan pa kibra e contracto aki. Lo ilustra den e debate aki diferente artikel den e contracto di CITGO cual a resulta di ta hopi malo y desfaborabel pa pais Aruba. Pueblo tin derecho di sa kiko a tuma lugar. Lamentablemente cu ta awor apenas nos por prueba con AVP a firma un contracto tumando tur e dañonan ambiental y terenonan contamina desde tempo di Lago, Coastal, El Paso, Valero y Wickland Oil bou responsabilidad di Pais Aruba exonerando tur e companianan aki di tur daño ambiental pa casi un siglo. Asina a firma e Definitive Participation Agreement cu CITGO regalando CITGO un free ride. CITGO ta bira responsabel solamente desde cu el a tuma over 10 di Juni 2016 enadelante y lokual a pasa promer cu e tereno nan Aruba tinie den su scochi awor. Parlamentario Endy Croes ta haña esaki un capitulo hopi scur den historia di nos pais cu a wordo scondi pa pueblo. Parlamentario Croes ta bisa cu ta imposibel cu ambientalistanan por tabata na altura di esaki pero en toda caso awor nos tur sa.
Parlamentario Endy Croes ta considera artikel 9 mescos “Gato den Saco”
Art. 9 Pre existing environmental liabilities, conditions, and or issues caused by Previous Owner -Operator. Pues e titulo aki ta papia di problemanan y responsabilidadnan ambiental pre-existente causa pa doño y operadornan anterior. ( Lago, Coastal, El Paso, Valero y Wicklandoil).
Aunke e contracto ta uno hopi elabora nos ta kere ta husto pa pueblo conose e berdad. Den mesun artikel 9 ( Exhibit 9.1.1B) Parlamentario Endy Croes lo mustra klaramente con AVP mediante AVP a firma e contracto aki tumando tur e daño ambiental y terenonan contamina desde Lago bin ariba pa Pais Aruba y a sconde e parti aki pa pueblo. E artikel den e contracto definitivo ta bisa textualmente lo siguinte “ RDA, the Government and the other Government Parties will be jointly and severraly liable for for and shall idemnify, defend and hold harmless the Investor Parties ( CITGO) and their respective Affiliates for any and all Third Party Liabilities arising or resulting from or relating to any Pre Existing Environmental Conditions all as further provided in the implementing Agreements and the Investor and its Affiliates SHALL NOT, NOW OR IN THE FUTURE, be liable for ANY PRE EXISTING Environmental Conditions.” Esaki ta “gato den saco”. Aruba a asumi aki un reponsabilidad miyonario cu Aruba nunka mas lo por cumpli cune. Parlamentario Endy Croes ta pidi pueblo keda pendiente pa e reunion publico cu lo mester wordo jama den simannan nos dilanti. Un persona ta grandi momento e reconose su error. Pesey Parlamentario Croes ta pidi AVP para banda di Pueblo den e momentonan mas cu pueblo tin mester di esaki y sostene e ley pa apodera Ministernan pa kibra dicho contract y ohala den futuro cercano un operador nobo por renoba y maneha e terminal creando cupo di trabou y entrada pa pais Aruba primoridialmente cu actualmente rond mundo tin scarsedad den storage.


text:
Frater Radulphus a komponé Den Toer Nación na 1898 ku tabata keda kantá na skolnan katóliko i tambe durante selebrashonnan di Oranjehuis. Debí na su popularidat, e a bira nos himno nashonal, ounke e no a keda ankrá den lei. Originalmente e melodia di e piesa tabata basá riba un kanshon tradishonal di Oustria, pero esaki a keda kambiá na 1938. Durante di añanan e kanshon tambe tabata konosí komo Nos Tera òf Nos Tera Ta Baranca.
Normalmente himnonan nashonal ta inspirá orguyo di un pueblo, ta deskribí bunitesa i historia i ta proyektá un vishon positivo i alentador. Den Tour Nación ta papia di un isla skondí, un pueblo ku ta akseptá pobresa komo su destino i ku ta kontentu ku un Reina generoso ta goberná nos. I finalmente ta pidi pa Dios spar nos pober pueblo. No eksaktamente letranan ku ta insipirá patriotismo i un spiritu luchadó. Despues di 80 aña, na 1978, Den Toer Nación a keda remplasá. Ta interesante determiná kuantu daño na nos konfiansa propio e kanshon aki -memorisá i internalisá for di chikí na skolnan- a hasi.
E letranan original: di 1898
1. Den toer nacion nos patria/Ta poco conocir:/Den di lamar inmenso/E ta pará scondir.
2. Ma toch nos ta stiméle/Ariba toer nación,/Su gloria nos ta canta/Di hinter nos coerazon.
3. Nos tera ta barranca/I solo ta kima./Pobreza ta nos suerte/I bida ta pisá.
4. Ma doesji ta nos bida,/Trankilo i sosegá,/Gozando di fabornan/di un pueblo respetá.
5. Ni un lei di tiranía/Ta primi nos pisá/Bandera di Hoelanda/Ta kubri nos hogar.
6. Un Reina poderosa/Wilhelmina di Nassau/Coe mano generosa,/Ta goberná Corsouw.
7. Dios spaar nos doesji tera,/Nos tera di Corsouw,/Dios spaar nos fiel bandera,/Bandera rood, wit blauw.
8. Dios spaar nos soberana,/Nos mama bienstimá,/Dios spaar nos pober pueblo,/Un pueblo fortuná.
Willemstad, Kòrsou


text:
Bo tin algun pregunta? Klek riba e siguiente link.Tuma kontakto >
Publiká riba 8 July 2021
Minister di Finansa a duna instrukshon pa agilisá kobransa di impuesto atrasá
Willemstad – Minister di Finansa sr. mr. drs. Javier Silvania a introdusí liñanan di guia pa agilisá kobransa di impuesto atrasá, pa asina yuda hisa entrada pa kaha di gobièrnu. E akshon di kobransa aki ta konta pa entre otro: impuesto riba entrada, impuesto di salario, impuesto riba ganashi, impuesto riba herensia, onroerendezaakbelasting (OZB), impuesto riba benta i impuesto pa rekohé shushi.
Minister di Finansa ta enfatisá ku e tèrmino pa yega na areglo di pago pa sana debe ta konta pa solamente 3 luna, kual ta drenta na vigor djaluna 12 di yüli i ta términa 12 di òktober 2021.
Penshonadonan ku ta kobra solamente AOV via di SVB lo haña eksonerashon di onroerendezaakbelasting (OZB).
Personan ku ta bin na remarke pa hasi apelashon pa sana nan debe di impuesto mester a risibí nan deklarashon di impuesto ku ta fechá 31 di desèmber 2020 o riba un fecha anterior.
Den kaso ku e debe atrasá di impuesto ta menos ku 50.000 florin, e kobradó por duna, riba petishon di e pagadó, oportunidat pa e pagadó di impuesto paga su debe mensual te na un máksimo di 48 luna.
Altura di e suma di sanamentu di debe ta dependé di e promé suma ku e debedó ta paga mes ora. Pa esnan ku tin un debe di menos 100.000 florin e promé suma grandi ku tin ku paga den un tiru ta varia entre 10 i 60 porshentu di e debe di impuesto. Anto sanamentu di e debe ta varia entre 10 i 40 porshentu di e debe di impuesto. Pa esnan ku tin un debe mas ku 100.000 florin e promé suma grandi ku tin ku paga den un tiru ta varia entre 20 i 70 porshentu di e debe di impuesto. Anto sanamentu di e debe ta varia entre 5 i 30 porshentu di e debe di impuesto. Mas tantu e debedó di impuesto paga promé bes den un tiru, mas tantu redukshon di su debe di impuesto.
Inmediatemente despues ku entregá un petishon firmá pa sana debe di impuesto mester hasi e pago na Ontvanger. Despues di e promé pago por yega na un areglo di pago pa un periodo di máksimalmente 48 luna pa paga e montante di debe ku a sobra.
Pa por apliká pa e sanamentu di debe aki, tin sierto kondishon ku ta aplikabel.
Ta otorgá sanamentu konforme siguiente tabèl:
Mirando importansia di kobransa di impuesto pa maneho finansiero di pais, a yega di duna instrukshon den pasado na empleadonan ku di un forma o otro tabata enbolbí den ehekushon di di e proseso di kobransa. Di otro banda e liñanan di guia ta parti di maneho interno di Ontvanger dor di kua tabatin poko transparensia pa pagadónan di impuesto.
Meta di publikashon di e liñanan di guia pa medio di instrukshon ta pa trese uniformidat i struktura den e proseso di kobransa. Ku e instrukshon aki ta trata tambe di garantisá seguridat hurídiko di e siudadano. Ku uso di e liñanan di instrukshon empleadonan di Ontvanger lo atendé e proseso di kobransa, pa tur ku debe impuesto, sin distinshon di persona.
Kòntròl riba kumplimentu di reglamentunan lo tuma lugá periódikamente o a lo menos un bia pa luna dor di Stichting Overheidsaccountantsbureau Curaçao (SOAB).
Pa mas informashon por tuma kontakto riba number 734-2224 òf via siguiente e-mailadres: sanering@gobiernu.cw
Pa mas informashon tokante e liñanan di guia por klek riba:
www.minfin.cw/Richtlijnen ter invordering van belastingen
www.minfin.cw/Toelichting bij de richtlijnen ter invordering van belastingen


text:
…E fundashon ta anunsiá liderazgo nobo, preparando pa futuro kresementu…
WILLEMSTAD – 11 di òktober 2018 – Curaçao Tourism Development Foundation (CTDF) a anunsiá nombramentu di Paul Pennicook komo Direktor General/CEO entrante inmediato.
Pennicook a gradua den Maneho di Hotèl na Cornel University i ta papia ingles i spañó ku fluides. Ademas, e ta konta ku un eksperensia enorme i sumamente balioso den industria di hospitalidat, despues di a traha komo ehekutivo haltu tantu den sektor públiko komo privá na Nort Amérika, Europa i den Karibe.
Pennicook a nase na Jamaica i tin e distinshon di a sirbi na dos diferente okashon komo Direktor di Turismo di e isla. Ademas e ta e úniko ku a yega di tin puesto haltu den gerensia tantu na e famoso SuperClubs (e kadena di risòrt hamaikino ‘all-inclusive’ ku tabata inkluí Breezes, Hedonism II i Grand Lido den nan portafolio), komo na e Sandals Resorts, di renombre mundial, den funshon di Visepresidente Ehekutivo di Unique Vacations, ku ta Sandals su divishon di merkadeo. Tambe Pennicook a sirbi komo Presidente/CEO di Couples Resorts i tabata ‘Senior’ Visepresidente di Jamaica su liña aéreo nashonal, Air Jamaica, komo esun responsabel pa e aktividatnan di merkadeo i benta.
Den su promé periodo komo direktor di turismo di Jamaica, Pennicook a supervisá un restrukturashon eksitoso ku a laga e Ofisina di Turismo enfoká mas riba merkadeo na nivel mundial. Tambe ta konsider’é e figura klave den implementashon di algun strategia ku, den tur dos periodo ku el a sirbi den e funshon ei, a hiba na un oumento rèkòrt den e kantidat di yegada di bishitante.
Den un deklarashon breve, Pennicook a gradisí Ofisina di Turismo di Kòrsou pa e konfiansa mustrá den dje ku su nombramentu komo Direktor General: ‘Mi tin masha rèspèt pa e historia largu, di henter un siglo kaba, di Curaçaose Vereniging voor de Promotie van Buitenlandse Bezoeken, i ta konsiente di e pasonan ku tantu sektor públiko komo privá a bin ta tuma den e último añanan pa oumentá e kantidat di turista ku ta bini Kòrsou. Pa mi, lo ta un privilegio di por traha ku e partnernan den sektor di turismo pa sigui edifiká riba loke ya a ser lográ’.
Mi ta enkantá di por forma parti di e tim dinámiko di turismo akí, i mi plan ta di sinta mesora ku mi koleganan di Ofisina di Turismo di Kòrsou (CTB), Curaçao Hospitality and Tourism Association (CHATA), Curaçao Ports Authority (CPA), outoridat di aeropuerto i e otro lidernan di sektor di turismo, pa tende kon nan ta mira státus di industria di turismo na Kòrsou anto kompartí mi mes ideanan ku nan. Trahando huntu, nos lo determiná kon ta e mihó manera pa hisa e kantidat di yegada di bishitante i e montante ku nan ta gasta na kada bishita.’
Pennicook a sigui bisa: ‘Di eksperensia mi sa ku kada pais ku ta dependé di turismo tin su mes retonan spesífiko. Na Kòrsou por ehèmpel, e manera ku e situashon na Venezuela ta afektando e kantidat di yegada di bishitante ta motibu di preokupashon. Un idea ta pa CTB aselerá su esfuersonan den nos merkadonan prinsipal i na mes momento purba identifiká merkado nobo i merkado ku ta kresiendo, pa asina kontrarestá e bahada den e kantidat di bishitante for di Venezuela. Mi meta ta pa Kòrsou posishoná su mes bon di tal manera ku e por benefisiá di e oportunidatnan di kresementu ku ta eksistí. E kantidat di esfuerso ku a keda dediká na krea e branding internashonal nobo di Kòrsou, ‘Sintié pa Bo Mes’ ta hasi mi trabou mas fásil i mi ta enkantá di por ta parti di e ehekushon i pa nos start sali mesora’. Asina el a konkluí.
Pennicook, kende ta kasá i tin un yu hòmber, a ser kondekorá ku e Order of Distinction (Órden di Distinshon) di gobièrnu di Jamaica pa su kontribushon i dedikashon eksepshonal na sektor di turismo.


text:
Cifrasnan ta sigui indica aumento di casonan di covid-19 na Aruba.
ORANJESTAD, 28 november 2020
Segun resumen di awe 16 persona a recupera, a registra un total di 25 caso nobo di Covid-19, di cual 3 ta no-residente, cantidad di testnan ehecuta ayera ta 449 'positivity rate' local riba dia di awe ta 14%).
Activo tin awe un total di 124 caso, cantidad di fayecido relaciona cu Covid-19 ta na 45.
Hospital ta informa cu tin un total di 7 persona interna di cual 2 ta den Cuido Intensivo y 5 isola riba piso general.
E momento ta awor.
Comunidad mester ta mucho mas alerto awor cu casonan ta subiendo atrobe.
Nos no mester warda te ora cu e casonan cuminsa aumenta drasticamente atrobe pa cuminsa cuida nos mes mas.
E momento ta awor.
Evita pa ta den gruponan di hende, evita aglomeracion, mantene distancia di 1.5 meter di otro, laba man mas frecuentemente of uza handsanitizer y es cuta malo porfabor keda cas y yama dokter di cas pa por test.
E momento pa tuma accion ta awor. Aruba ta conta cubo!


text:
Den e periodo di 10 te ku 20 di mart 2017, Fundashon pa Konsumidó a bishita 22 establesimentu aki na Kòrsou i a anotá preis di 81 produkto di karni i bèrdura. A anotá preis na e siguiente establesimentunan: Supermarket 2000, van der Tweel, Arco Iris, Arti’s, Best Buy, Bon Bini, Boulevard Market Place, Centrum Mahaai i Piscadera, Colon, Esperamos, Exito, Mangusa Rio Canario i Hypermarket, Ruyterkade, Vreugdenhil, LZF, LI’s, Bonam, Queens, Luna Park i Sta. Maria.
Ku e komparashon di preis aki Fundashon pa Konsumidó ta fasilitá konsumidónan den nan proseso pa un kompra konsiente. Ta bon pa menshoná ku durante di e komparashon di preis aki no a tene kuenta ku pais di orígen, marka ni kalidat di produkto.
Esperamos supermarket esun mihó surti
Ku un total di 66 produkto di e 81 produktonan ku Fundashon pa Konsumidó a anotá,
Esperamos supermarket ta resultá esun mas mihó surtí. Centrum Piscadera, Mahaai i Mangusa Rio Canario i Hypermarket ta resultá na di dos lugá ku un kantidat di 63 produkto. Na di 3 lugá ku un kantidat di 61 un produkto a resultá Bon Bini supermarket.
Centrum Mahaai i Piscadera tin mas produkto di karni, bèrdura i belèg na mihó preis
Resultadonan di e komparashon di preis ta mustra ku Centrum Mahaai i Piscadera tin mas produkto di karni, bèrdura i belèg na un mihó preis. Di e 81 produkto ku Fundashon pa Konsumidó a anotá, Centrum Mahaai tin 19 i Centrum Piscadera 18 produkto na un preis mas ekonómiko.
Diferensia grandi di preis
Durante di e anotashon di preis aki, Fundashon pa Konsumidó a konstatá un diferensia grandi di preis entre algun sorto di karni. Por ehèmpel, un kilo di runderlappen ta kosta na Arco Iris supermarket fl. 14.25 i na supermarket 2000 esaki ta kosta fl. 24.35, kual ta un diferensia di fl. 10.10. Un kilo di karni di sòpi ku wesu ta kosta na Vreugdenhil supermarket fl. 6.25 i na Ruyterkade esaki ta kosta fl. 17.95, kual ta fl. 11.70 di diferensia. Tambe nos por a tuma nota di un diferensia di preis pa loke ta trata flanksteak. Un kilo di flanksteak ta kosta na Centrum Piscadera i Mahaai fl. 11.95. Na supermarket 2000 esaki ta kosta fl. 21.50, kual ta un diferensia di fl. 9.55.
Den e kategoria di belèg tambe a konstatá diferensia di preis grandi. Dos di e produktonan ku un diferensia di preis mas grandi ta Jonge Kaas i Schouderham. Un kilo di Jonge Kaas ta kosta na Esperamos Supermarket fl. 10.70 i na Luna Park esaki ta kosta fl. 23.95, kual ta un diferensia di fl. 13.25. Un kilo di Schouderham di slais ta kosta na Centrum Mahaai fl. 9.21 i na Bonam minimarket esaki ta kosta fl. 25.00. Entre e dos establesimentunan aki tin un diferensia di preis di fl. 15.79.
Ta bon pa menshoná ku e diferensia di preis por ta mará na diferente faktor. Por ehèmpel pais di orígen, kalidat di produkto, marka etc. P’esei Fundashon pa Konsumidó ta konsehá tur konsumidó pa traha nan lista i kumpra produktonan di karni, bèrdura i belèg kaminda ta kumbiní. Esaki ta hopi importante pa evitá ku ta kumpra kos i gasta sèn innesesariamente.
Komo konsumidó, bo tin derechi di eskoho, pues ta krítiko i kumpra semper konsiente i responsabel.
Pa mas informashon tokante di komparashon di preis di produktonan di karni, bèrdura i belèg tuma kontakto ku Fundashon pa Konsumidó na telefòn 462-6666 òf e-mail info@fundashonpakonsumido.org. Tambe por mira e lista di komparashon di preis riba e wèpsait www.fundashonpakonsumido.org.


text:
IBiSA a organisa conhuntamente di federacion di landamento AAF e prome competencia escolar pa 2021. E competencia a haya un participacion di 122 mucha muher y 102 mucha homber. Tur esaki danki na e 19 scolnan cu a stimula nan alumnonan pa participa y representa e scol den e intercambio escolar deportivo.
E evento a bay den un forma rotativo unda e muchanan ta landa den nan categoría di edad y disciplina y na final di e dos dianan ta saca e mihor tempo di cada categoría y disciplina. Durante e competencia IBiSA a cumpli cu e protocol deportivo vigente.
Pa motibo di esaki IBiSA a haci live stream atrabes di su FB pa duna e mayornan e oportunidad di wak e competenica di nan yiunan. E muchanan a haci dos estilo di landamento esta, Breastroke y Freestyle den un distancia di 25m.
Aruba Aquatics Federation a hunga un papel hopi importante uzando e sistema electronico y tambe a pone na disponibilidad nan cuerpo di hurando pa asina duna e deporte escolar un ambiente elite. Siguientemente e atletanan ganador den cada categoria y disciplina: Mucha muher 8 aña y mas hoben den disciplina di Breastroke1 Merryweather, Katherine De Schakel 31.002 van der Linde, Aryeana Colegio Sagrado Curason 31.453 Ras, Alyssa Scol Basico Washington 32.59
Mucha muher 8 aña y mas hoben den disciplina di Freestyle 1 Arends, Isabella De Schakel 27.192 Tjon, Rovanne Colegio Sagrado Curason 28.753 Hernandez, Layla Prinses Amalia School 30.88
Mucha muher 9-10 aña den disciplina di Breastroke1 Vergara, Alicia Scol Basico Washington 25.292 Mosch, Jenna St. Anna School 26.153 Hernandez, Ava Colegio Conrado Coronel 26.40
Mucha muher 9-10 aña disciplina di Freestyle 1 Hernandez, Ava Colegio Conrado Coronel 20.502 Vergara, Alicia Scol Basico Washington 20.783 Peterson, Sofia Scol Basico Washington 21.20
Mucha muher 11-12 aña den disciplina di Breastroke1 Kock, Dianthe Colegio Sagrado Curason 24.792 Tromp, Ginni Colegio Felipe B. Tromp 26.443 Croes, Daliany Colegio San Hose 27.09
Mucha muher 11-12 aña den disciplina di Freestyle1 Kock, Dianthe Colegio Sagrado Curason 17.642 Tromp, Joya Scol Basico Washington 20.293 Ng, Magdalena Scol Basico Washington 21.10
Mucha Homber 8 aña y mas hoben den disciplina di Breastroke1 Rasmijn, Neymar Scol Primario Kudawecha 29.552 van der Poel, Fedde De Schakel 30.153 Martijn, Kiandro Scol Basico Xander Bogaerts 30.47
Mucha Homber8 aña y mas hoben den disciplina di Freestyle1 Rasmijn, Neymar Scol Primario Kudawecha 22.572 Koolman, Aiden Colegio Sagrado Curason 23.373 Martijn, Kiandro Scol Basico Xander Bogaerts 23.44
Mucha Homber 9-10 aña den disciplina di Breastroke1 Hermanus, Trevor Scol Basico Washington 24.482 Leer, Kayden Scol Basico Washington 27.823 Coffie, Zachary Colegio Sagrado Curason 28.60
Mucha Homber 9-10 aña disciplina di Freestyle1 Hermanus, Trevor Scol Basico Washington 19.032 Leer, Kayden Scol Basico Washington 20.293 Coffie, Zachary Colegio Sagrado Curason 20.84
Mucha Homber11-12 aña den disciplina di Breastroke1 Ruiz, Derson Colegio Sagrado Curason 24.792 Anthony, Xylan Fatima College 25.933 Maduro, Yeshua Colegio Sagrado Curason 26.84
Mucha Homber11-12 aña den disciplina di Freestyle1 Ruiz, Derson Colegio Sagrado Curason 18.282 Anthony, Xylan Fatima College 18.643 Jonkhout, Derrick Mon Plaisier Basis School 19.27 Pa resultado di tur participante por subi e Facebook di IBiSA y via e link ta yega na esaki. JD/ KD/ JM


text:
Kralendijk- E kompania hulandes, Hestia, ta bai yuda pa pasa turista ku ta yega aeropuerto i den haf pa Covid-19.
E tèst aki lo ta un prueba rápido antígeno. Den apenas 20 minüt di tempu e pasahero ku ta yega Boneiru lo por haña e resultado pa sa si e ta liber di Covid-19 òf no.
Den simannan tras di lomba Hestia tabata na Boneiru pa papia entre otro ku Gobièrnu di Boneiru i BIA.
Koperashon ku BonLab
Banda di e tèstmentu di pasahero ku ta yega Boneiru, Hestia ta trahando riba un plan pa instalá un mashin grandi na BonLab, kaminda por ehekutá no ménos ku 380 tèst pa ora.
Esaki lo ta importante pa pasahero ku ke biaha bèk pa nan pais, si tun un eksigensia pa presentá un resultado di PCR negativo. Tambe por hasi e tèst pa tur habitante ku tin ku bai di biahe.
Empleado lokal
Aunke Hestia ta un kompania hulandes, direktor Xander Schurink den komberashon ku Awor Bonaire a konfirmá ku ta primeramente empleado lokal ta bai hasi e trabou.
Hestia na Hulanda ta un di e sentronan di laboratorio komersial mas grandi ku ta eksistí. E kompania ya ta eksistí 7 aña i tin masomenos 220 hende ta traha na Hestia.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Irlanda
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Irlanda, deskribi komo e Republika di Irlanda (na irlandes: Poblacht na hÉireann; na ingles: Republic of Ireland) ta un pais na e parti nortwest di Oropa. E estado moderno soberano ta okupá aproksimadamente 80% di e isla di Irlanda, ku a wordu parti bou di dos mandato na 1921. E ta un demokrasia parlamentario i un republika i tin frontera na parti nort-oost na Nort Irlanda, ku ta parti di Reino Uni, i otro kaminda e tin frontera na Laman Atlantiko i na parti di Laman di Irlanda, na suit oost St George's Channel i Laman Keltiko na parti suit.
E estado, originalmente yama e Estado Liber di Irlanda, a wordu establisa na 1922, komo un dominion ku e Mankomunidat britaniko, i a keda haña mas i mas independensia dor di e statuut di Westminster i e krisis di abdikashon di 1936. Un konstitushon nobo a keda introdusi na 1937 ku a deklara un estado soberano i a kambia e nomber pa simplemente Irlanda. Na 1949, e delaster link formal ku Reina Uni a kibra di Irlanda a deklara su mes Republika di Irlanda i e la stop di bira un dominion: tambe el a bandona e Mancomunidat britaniko, komo ya kaba el a stop di partisipa den su organisashonnan.
Durante e mandamentu britaniko i independensia inisial Irlanda tabata un di e paisnan mas pober na West Oropa i tabatin un grado di emigrashon masha haltu, pero kontrali na otro paisnan di e tempu ei ela keda finansieramente sin debe dor di tiki gastamentu di gobiernu. E ekonomia protekshonista a,i a habri den final di añanan 1950 i Irlanda a djoin e Komunidat Ekonomiko Oropeo (aworaki yama Union Oropeo) na 1973. Un krisis ekonomiko a pone Irlanda pa kuminsa ku un reformashon ekonomiko na añanan 1980. Irlanda a redusi su impuesto i regulashon dramatikamente kompara ku otro paisnan di Union Oropeo.
Den rango e ta e di 31 ekonomia mas poderoso na mundu, pa 2006 Irlanda tabata tin e di seis produkto domestiko bruto pa kapita i e di ocho mas haltu pa kapita konsiderando kumprando e partido di poder, anto e tin e di sinku mas haltu na Human Development Index na mundu, i ta keda prome na kalidat di bida segun "Economist Intelligence". Irlanda a keda den rango e di 6 riba de Index global di pas. Tambe e ta keda haltu pa su enseñansa, libertat politiko i derechonan sivil, liberdat di prensa i libertat ekonomiko; tambe ela keda di 5 na e faild statud index siendo un di e estadonan mas sostenibel na mundu. Irlanda ta miembro di Union Oropeo, OECD i Nashonan Uni.


text:
Kralendijk – Hortikultura lokal, krio di bestia i peska tin ku krese na Boneiru i tin ku bira mas profeshonal. Den esaki e sekshon di Agrikultura, Krio di Bestia i Peska (LVV) ta hunga un ròl importante komo sentro di konosementu. Resientemente diputado James Kroon huntu ku representantenan di e ministerio hulandes di Agrikultura, Naturalesa i Kalidat di Alimento (Landbouw, Natuur en Voedselkwaliteit – LNV) a hasi un bishita na e proyekto LVV. E ministerio di Agrikultura, Naturalesa i Kalidat di Alimento i Entidat Públiko Boneiru ta traha estrechamente huntu den stimulashon i desaroyo di e sektor agrario na Boneiru.
Durante nan bishita na LVV nan a haña splikashon tokante desaroyonan resien riba e manera ku ta profeshonalisá krio di bestia. Un paso dilanti pa krio di bestia ta ku LVV resien a kumpra tres chubatu di e rasa di karné ‘dorpel’. A invertí tambe den e manera ku ta kria kabritu. LVV ta yuda doñonan di kabritu pa mehorá e rasa di nan bestianan. Ta hasi posibel pa meskla e kabritu di Boneiru ku e rasa di ‘boergaot’. Banda di ‘boergoat’ e rasa di karné ‘dorpel’ mester sòru pa mas produkshon di karni lokal.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
PROMÉ MINISTER GILMAR PISAS A HIBA UN KOMBERSASHON KU PRESIDENTE DI COSTA RICA
Willemstad – Promé Minister Gilmar Pisas a haña oportunidat pa hiba un komberashon ku Presidente di Costa Rica sr. Rodrigo Chaves Robles dia 8 di mei 2022.
E Minister di Relashonnan Eksterior sr. Arnoldo André tambe tabata presente.
Durante di e kombersashon aki Presidente sr. Chaves Robles a puntra Promé Minister sr. Pisas kon Kòrsou i Costa Rica por sirbi otro manera tabata e kaso den pasado.
Promé Minister sr. Pisas a splika ku tin un tratado entre Costa Rica i Hulanda kual ta pone ku por tin koperashon ku otro riba diferente área, manera e.o. Duana.
Promé Minister sr. Pisas a duna un spikashon amplio pa ku e forma ku ta tratando pa kombatí droga ku sosten di Huanda i Merka, e uso di drone nan, scanner i kua ta e sosten ku por risibí di parti di Hulanda pa ku e parti finansiero riba e áreanan aki.
Presidente sr. Chaves Robles a indiká ku e lo dirigí un karta na Rey Willem Alexander i Promé Minister Mark Rutte pa pidi e tipo di yudansa aki.
Embahador di Reino na Costa Rica sra. Christine Pirenne a splika ku Hulanda ta kompreté su mes pa kumpli ku esaki.
Tambe Presidente sr. Chaves Robles ta pidi pa mas pronto ku ta posibel tin un akuerdo di koperashon firmá entre e Kòrsou i Costa Rica.
Durante di e interkambió aki Promé Minister sr. Pisas a hasi entrega tambe di e kartanan di parti di Rei Willem Alexander i Promé Minister sr. Mark Rutte na Presidente sr. Chaves Robles.
E kombersashon a bai den un ambiente hopi ameno kaminda Promé Minister sr. Pisas i Presidente sr. Chaves Robles por a interkambiá riba diferente punto di interes komun pa ambos pais.


text:
Sta Cruz – Diaranzon 12 juli, durante conferencia di prensa, Partido MEP a lansa un candidato nobo riba e lista prestigioso di Movimiento Electoral di Pueblo. Ta trata aki di Carlos Jacobs kende a yena nos CEDE cu un grupo grandi di sostenedor.
Pa hopi aña, Carlos a traha den ambos e mundo politico y esun gubernamental y a apoya otronan den haci e trabou vigente.
Awo, Carlos a dicidi di uni su mes na Partido MEP pa asina yuda delinea y ehecuta proyectonan importante cu tin prepara pa nos isla.
E motibo pa cua Carlos a dicidi di uni su mes riba lista di MEP ta pasobra e ta convenci cu Partido MEP lo haci e diferencia den e bida di tur cu ta biba na Aruba cu plannan innovativo, productivo y sin propio interes. Tin hopi desicionnan cu mester wordo tuma pa resolve y pone nos isla den e caminda corecto pa e proximo añanan di gobernacion di nos isla. Y Movimiento Electoral di Pueblo tin tur capacidad pa haci esaki.
“Cada biaha cu Partido MEP lansa un candidato nobo, nos ta lansa un lider nobo riba su mes. Cada candidato riba lista di MEP ta un lider riba su mes. Esaki ta e cualidad primordial cu partido MEP ta busca cada biaha cu nos busca un candidato nobo cu lo lidera e movimiento di cambio pa nos pueblo. Pasobra esaki ta loke cu Aruba merece. Hunto cu coleganan Hendrik Tevreden y Glenbert Croes, Carlos lo percura pa haci Dakota geel!
Partido MEP ta yama bonbini na Carlos. Hunto Aruba henter ta bay p’e cambio”, tabata palabranan di Evelyn Wever-Croes na e ocasion aki.


text:
The content originally appeared on: Diario
Kico lo pasa si cantidad di pais chikito bandona Mancomunidad Ingles?
*Un analisis di realidad di un mundo di expansion scondi y peligroso
ORANJESTAD (AAN) — Uno di e sucesonan di mas impacto mundial durante e ultimo dianan, tabata e despedida di Reina Elizabeth II di Inglatera.
Mientras filanan largo ta tuma despedida di un Reina cu a inspira un mundo na momentonan dificil, pa 56 pais na mundo e suceso lo nifica cu nan a perde e Reina cu ta simbolisa e union den Mancomunidad Ingles.
E palabra “Mancomunidad” a resona na Aruba, na momento cu Aruba tabata na caminda pa su Status Aparte y tabata busca formulanan estatal como alternativa pa un relacion basa riba Statuut.
Awe na henter mundo atencion ta wordo presta na e nificacion di “mancomunidad” cu ta directamente mara na relacionnan estatal pa Gran Bretaña.
Kico e salida di Reina Elizabeth II por nifica pa e region di Caribe, ta nos pregunta grandi pero tambe di henter e continente America, cu tin 13 pais cu ta parti di e Mancomunidad Britanico.
Den e region di Caribe, un gran parti di e islanan, ta parti di e Commonwealth Britanico, loke ta duna e salida di Reina Elizabeth II un nificacio special pa Aruba tambe.
Kico lo ta e resultado pa paisnan cu ta keda imediatamente den nos region? Un pregunta cu sigur nos mester haci nos mes si nos tuma na consideracion tur e desaroyonan cu ta tuma lugar riba tereno politico den nos cercania directo.
Mas y mas por nota, con na forma scondi, cierto tendencianan politico ta presenta.
Kico lo socede den porta di Aruba? Kico ta e desaroyonan cu por spera den nos region? Kico lo pasa si islanan chikito den Caribe, cu ta parti di e Common Wealth, inspira pa tendencianan cu por ta hasta peligroso pa nos stabilidad, dicidi cu nan no ta atende mas cu e Mancomunidad Britanico?
Pa comprende loke por pasa, mester tene na prome lugar consideracion cu loke nan presencia den e Mancomunidad ta nifica.
Participacion na e Mancomunidad ta nifica asistencia di e participantenan na estadonan mas chikito y den desaroyo cu por ricibi yudansa economico. Tambe nan ta haya asistencia den otro asuntonan clave pa nan presente y futuro.
Cu tur e paisnan cu tabata miembro di e Mancomunidad Ingles no ta contento, ta algo cu ta bini dilanti durante ultimo temponan.
Pero kico lo pasa si nan bay?
Na e momentonan aki, Aruba ta conoci cu e paisnan cu ta poderoso den e Mancomunidad manera Inglatera, India, Canada y islanan mas grandi den Caribe manera Trinidad y Tobago.
Kico lo pasa si na e islanan mas chikito, gobernacionnan mara na dictaduranan scondi y peligroso, haya oportunidad di trece cambio? Kico esaki lo nifica pa Aruba?
Nos ta tira un bista na Venezuela, cu awor ta forma un lazo cu Colombia, cu a cay den man di un Comunista na un momento cu tras di conflicto mundial na Ukraine, tin e origen di expansion Comunista di maximo dirigente Putin.
Reina Elizabeth II a un hunga un papel sumamente importante pa loke ta trata e lazonan den e Mancomunidad Britanico.
Awor kico?
Un pregunta cu tempo lo mester contesta. Un asunto cu henter mundo ta discuti ora tuma nota di e realidad di e Mancomunidad cu ta consisti di 56 pais independiente cu ta miembro di un Union cu a perde su lider.


text:
WILLEMSTAD — Curaçaose Atletiek Bond (CAB), ke invitá boso na e terser kompetensia di atletismo pa e aña 2022 ku e klup di atletismo The Eagles lo organisá.
Dia: Djabièrnè 8 di aprel 2022
Orario: 18.10 – 20.50
Dia: Djasabra 9 di aprel 2022
Orario: 9.15 – 10.50 i 14.00 – 18.00
E resultadonan i e siguiente informashon por mira riba atletiek.nu
- Kantidat di atletanan ku ta partisipá
- Tur e eventonan ku lo tuma lugá
- E orarionan ku tur e eventonan lo tuma lugá
- Historia di e atletanan nan prestashon
- Bou di “statistieken”por haña informashon di e kantidat di kada klup su atletanan i repartishon hende muhé i hòmber
- Por haña e resultadonan live pa mira. Esaki por mira bou di “uitslagen”
LIVE STREAMING
Por siguí e kompetensia aki riba sport.cw


text:
ORANJESTAD – Caso penal cu a haya e nomber Avestruz, ta trata un grupo chikito di persona cu a keda privilegia cu hayamento di tereno erfpacht, y a enrikese nan mes grandemente den un tempo hopi lihe, cu ayudo di ex minister Benny Sevinger. Esey ta un synopsis chikito di fiscal mr Rethmeier diahuebs den Corte durante e ‘rekisitorio’, esta e presentacion di echos segun Ministerio Publico.
HAYA COS FACIL
“Nan tabata haya tur loke nan tabata pidi” e fiscal ta sigui bisa, refiriendo na peticion pa tereno erfpacht. ”Tereno erfpacht ta wordo otorga riba un papel, apenas algun dia despues di a haci e peticion. E unico cu nan mester haci pa esey, ta entrega un papel na oficina di e ex minister Sevinger. E Sevinger ey tabata percura despues personalmente pa e peticionan aki wordo atendi cu urgencia, y pasa door di e proceso sin ningun problema”. Entre esnan cu tabata pidi e terenonan, lo tabatin te hasta personanan cu tabata traha directamente pa Sevinger como ambtenaar riba su ministerio, segun e fiscal. Ta trata di miyones cu e varios sospechosonan a sa di gana cu e practicanan aki. “Nos como Ministerio Publico a trata poco caso unda cu hendenan tabata bira rico asina lihe, cu asina poco esfuerso y poco risico di negoshi”.
SOSPECHOSONAN SPECIFICO
E fiscal e ora a sigui pa ilustra algun di e casonan specifico. E ta cuminsa cu e sospechoso Sussebeek cu a bende via un di su NV nan, su option di tereno ricibi ‘di su bon amigo Sevinger’, dentro di algun dia. “Kico e mester a haci pa esey? Yena algun carta y formulario. Nada mas. Pa esaki Sussebeek ta ricibi 2.4 miyon florin di e cumprado” e fiscal ta sigui bisa. Placa cu e sospechoso lo a pone riba su cuenta afo. Ministerio Publico a sigura cu a confisca e cuenta y ta bay tuma e placa ey pa e bin na beneficio di Aruba. E fiscal ta sigui cu sospechoso Mansur cu lo a rcibi mas di 1.3 miyon dollar. Sospechoso Werleman casi un miyon dollar. Y su pareha, sospechoso Nuñez casi 800 mil dollar. Esaki pa benta di accion di un negoshi cu segun fiscal, nunca e la haci algo cune, fuera di regla algun firma di Sevinger. Pa loke ta e sospechoso Arends, esaki lo a ricibi 750 mil florin pa benta di dos NV bashi. Banda di esey tin algun sospechoso, trahando como desaroyado, cu lo a haya nan peticion pa tereno trata hopi liher, door di Sevinger personalmente. Esaki segun e fiscal.
PRIJS
E investigacion segun e fiscal, a mustra cu aceso pa Sevinger tabatin un prijs si. E ta papia di decenas di miles di florin na regalo pa Sevinger. Entre nan, un cuenta di bebida di 8000 dollar pa fiesta quinceniera di su yiu muher, den Holiday Inn Hotel, paga door di doño di e hotel (Lowenstein:Red). Tambe ta papia di renobacion completo di e cas di Sevinger, na balor di 75 mil florin. Tambe lo a instala un hardin completamente nobo pa su cas. Y un gym nobo lo a wordo paga pe. Y pa no papia mes di un hekwerk traha riba midi, cu lo a bin for di Merca pa Sevinger. Y finalmente, e famoso envelop cu mas di 200 mil florin cu lo a wordo entrega na su cas. Asina e fiscal ta sigui bisa. E fiscal, contrario na refutacion di abogado y sospechosonan, si ta duna balor na declaracion di un testigo, cu lo tabata responsabel pa trece e placa pa Sevinger.
STRUCTURA FALSO
Via varios structura dudoso di NV nan, lo a haci como si fuera ta pa desaroya tereno, e varios sospechosonan lo tabata pidi pa e proyecto cu e terenonan adkeri. Pero e realidad, segun e fiscal, ta cu tabata percura pa unabez adkeri e tereno(nan), bende nan mesora y pa hopi hopi placa. Un benta cu tabata tuma lugar na partidonan (cumprado:Red) cu no tabatin, loke nan (e sospechosonan:Red) si tabatin, esta entrada na e minister Sevinger. E grupo aki, a wordo parti den dos, esta un grupo di desaroyador conoci y exitoso, cu pa medio di regalo y pago pa tene Sevinger como ‘amigo’. Entre sospechosonan menciona, ta principalmentePristine Estates NV, y sospechosonan Harms y Biemans (pa cual despues a pidi absolvacion integral, esta Biemans). E partidonan aki realmente a desaroya proyectonan conforme e peticionnan haci. Y, tin e otro grupo di persona, den circulo chikito di Sevinger, cu casi no tabatin nada di haber cu desaroyo di proyecto, realmente. Pues segun e fiscal, ta considera nan tur un farce. Diripiente ora cu Sevinger a bira minister, e grupo aki lo a bin dilanti como supuesto desaroyador.
E fiscal ta describi nan relacion di trabou tambe anteriormente specificamente. Entre nan Sussebeek, cu tabata traha como consehero di Sevinger, full time como ambtenaar, pero cu realmente lo tabata traha apenas 3 ora pa siman. Sospechoso Arends a keda describe como un ex DJ di radio y un bendedo di rifa. Un otro, Mansur, procedente for di un famia rico, cu realmente lo no tabatin ningun experiencia pa desaroya proyecto. Atrobe, tur esaki segun Ministerio Publico cu a presenta esaki den e rekisitorio. Y finalmente, un ex parlamentario, miembro di partido di Sevinger y ex consehero, esta sospechoso Werleman y su pareha Nuñez. Segun Fiscal, e ultimo grupo aki a crea un asina yama smokescreen pa por a sconde nan trabounan ilicito realmente. Algo cu segun e fiscal, no a logra danki na e ‘bon’ trabou di Landsrecherche. Loke si a logra nan, tabata cu nan lo a haya, via manera illegal, terenonan erfpacht di hopi balor via Sevinger. A logra esaki supuestamente via soborno di e minister, y estafa di pais Aruba, combina cu falsificacion di firma. Sospechosonan Abath y Every lo a yuda cu esaki.
Y finalmente, malversacion di fondo di e Fundacion Curason Berde, lanta pa fondonan pa campaña politico di Sevinger. For di ey, Sevinger lo a coi 11 mil florin pa cumpra e.o. pasashi pa e y su casa pa un evento den exterior. Ta continua…
ORANJESTAD - Conforme legislacion di Aruba y Corsou, unicamente parehanan di sexo diferente por casa cu otro. Awe, Corte Comun a dicta dos sentencia, un di nan den un caso di Aruba y otro den un caso di Corsou, a base di cua parehanan di mesun sexo lo por casa cu otro den e dos paisnan aki den Reino. Na Aruba ta trata di un caso cu Fundacion Orguyo Aruba y dos hende muhe a entama contra Pais Aruba. Na Corsou ta trata di un caso cu Human Rights Caribbean Foundation y dos hende muhe a entama contra Pais Corsou.
WILLEMSTAD/ORANJESTAD – Den un sentencia considera como algo historico diamars mainta di Corte Supremo (Hof) na Corsou, transmiti via video link pa Aruba, a dicidi cu matrimonio pa personanan di mesun sexo ta posibel na Aruba, y asina a destrui e sentencia anterior contra Fundacion Orguyo Aruba di 2021. Corte a tene cuenta cu tur punto den ley y constitucion di Aruba y no por haya un caminda cu mester prohibi esaki mas. A culpa gobernantenan di no a haci nan trabou door di adapta e ley aki y como tal mester a interveni varios biaha caba y manda e mensahe pa gobierno. Ni asina gobierno no a reacciona pues awor a dicidi cu ta tuma e decision pa gobierno.
ORANJESTAD – Corte a disolve e contracto di director di Fundacion Lotto pa Deporte (FLPD) Roland Tuitt, sin compensacion financiero pa e retiro. E disolvimento di contracto ta drenta na vigor entrante 23 di november proximo y e gastonan di corte ta core pa cuenta di sr Tuitt tambe. E caso a keda entama pa FLPD, y den e caso aki, mientras cu sr Tuitt no a disputa e disolvimento di contracto, e la bringa pa esaki sosode cu compensacion conforme contracto. Huez no a bay di acuerdo cu esaki.
ORANJESTAD – Corte a sentencia sospechosonan J.B. y W.W. na 18 aña di castigo di prison, cada un pa asesinato di Frans Angela na Zeewijk. Segun huez, a keda comproba cu B y W. hunto y premedita a mata sr. Angela. Huez a tene cuenta cu seriedad di echo y e manera cruel cu a mata sr. Angela. Segun e huez, no por imagina con su ultimo momentonan tabata, famia a keda tras cu bashi y tristeza grandi. Huez a tene cuenta tambe cu castigonan di Hof den otro casonan parecido, y cu no por tene nan full responsbel pa nan actonan. Pesey a dicidi pa baha e castigo pidi di 25 aña pa 18 aña. Asina mes, hopi ta considera e cantidad hopi ainda.
ORANJESTAD – E echo cu sospechosonan di caso Avestruz ta sconde tras di ‘cultura’ di Aruba ta simplemente malo. Esey tabata e pensamento di fiscal mr Rethmeier diahuebs durante e tratamento di e rekisitorio di e caso penal Avestruz. Ademas por a nota cu basa riba declaracionan haci diahuebs pa e fiscal a mustra cu hasta acto y declaracionan haci pafo di corte durante e caso, ta wordo observa y nota y ta afecta nan den esaki. Esaki pasobra pa sorpresa porta di hopi, Rethmeier a referi na un declaracion cu e ex minister Benny Sevinger como sospechoso principal di e caso a haci na un radio local recientemente , unda cu e ta yama un fiscal di OM pa rasista y narcista. Y esaki no a cay den bon tera cerca OM. “Den un serie di atake personal riba Ministerio Publico y Landsrecherche, nos ta haya esaki si un punto baho”, Rethmeier a bisa.
ORANJESTAD – “ Si nos mester kere (ex minister Benny) Sevinger, su periodo completo como minister tabatacubri pa un neblina. Asina fiscal a describi e sospechoso principal diahuebs durante e rekisitorio pa e caso penal Avestruz. “E tabata firma documento si, pero no tabatin un idea ken tabata su tras. (Pero) esey Ministerio Publico no ta kere, ta haye absolutamente no probable y ta wordo contradeci den e dossier” e fiscal a cuminsa na bisa, den un intento di desbarata e supuesto inosencia di e ex mandatario (y e personanan cu e lo a yuda haya tereno:red).


text:
Balashi :Dialuna den oranan di marduga polis ta haya un informacion cu tin un Toyota Yaris, coriendo masha malo, irresponsabel y lus paga riba e caminda di playa pa bay San Nicolas, e auto tabata bayendo direccion pariba
Home Uncategorized Dama pata pata tras di stuur, ta supla 3x biaha mas hopi...
Dama pata pata tras di stuur, ta supla 3x biaha mas hopi di loke ta permiti pa ley y ta keda deteni
Mesora polisnan a sali enbuska di e auto cu tabata treciendo su bida y di otro den peliger, na altura di e entrada di De Palm Island nan a logra topa cu e auto aki.
Mesora nan a par’e y a nota di biaha cu e Dama chauffeur tabata pata pata, Mesora a lague supla y a bin constata cu e dama Chauffeur a supla tres biaha mas hopi di loke ta stipula pa ley.
E dama a keda deteni y transporta pa warda di polis na San Nicolas.


text:
Palm Beach – Diasabra den oranan di marduga presencia di polis a wordo pidi na un adres na Palm Beach, caminda un auto a wordo haya, pega den e fundeshi di un cura di cas
Home Uncategorized Auto a haya pega den un fundeshi di un cura di cas
Auto a haya pega den un fundeshi di un cura di cas
Enberdad na yegada polisnan ta topa cu un auto color cora kima.
E chauffeur no tabata na e sitio mas, probablemente e chauffeur lo tabata bou influencia, no tabata tin rijbewijs of sea no conoce e area aki bon y pa un motibo of otro a bay cay cu su auto den un fundeshi di un parti di un cura di cas.


text:
E partido blanco, ReD Democratico ta e partido cu ta para na tur momento pa derechonan humano. E grupo di nos comunidad cu sin mas nos ta para pe ta nos hobennan.
Tur mucha tin derecho riba educacion. Na scol pero tambe na cas. No ta importa si e ta legal of ilegal. E punto ta cu e ta un mucha. E no a pidi pa ta ilegal. Ademas ningun sociedad ta gana algo cu mucha y hobennan analfabeto of sin scol. Esey ta traha cuna pa criminalidad.
Nengando e mucha y e hoben su derecho riba educacion ta bai contra mi consenshi, mi sentido di ser mayor y di ser un Arubiano husto. Pero atrobe e otro banda ta cu e mucha Arubiano no mag wordo perhudica. Scolnan no mag bira demasiado grandi. Dor di yena klasnan cu mas di 30 mucha automaticamente e calidad di enseñanza ta baha. Of nos muchanan no por bai scol den nan mesun bario. Costo di material y mantencion di scol ta subi y ta come parti grandi di e presupuesto pa enseñanza. Cual ta destina primeramente pa hisa e calidad, pa inverti den upgrading di e maestro y docentenan. Pa mehora e curriculum y stimula creatividad na scolnan pa haci e enseñanza mas bibo y actual. Pa e.o. crea fondo di buki y implementa Club Escolar den futuro sercano. Pa zorg cu e leerplicht ta ser respeta y cu tin control estricto.
E solucion pa menos mucha of hoben ilegal na Aruba ta simpelmente di zorg pa mihor control riba entrada di stranhero y boetnan pisa pa hendenan local of propio paisanonan cu ta cobtribui y hasta gana placa cu trece hende aden ilegalmente cu tur su consequencianan pa nos mes muchanan. ReD Democratico den su programa di gobernacion bow di e punto
III. ENSEÑANSA ta fiha e.o. cu:
Enseñansa ta un derecho universal y constitucional. Pesei educacion ta un di e puntonan cardinal cu ReD ta duna contenido husto y sincero na dje. Educacion ta fortifica e recurso primario mas importante cu pais Aruba conoce, su hendenan. Educacion ta e fundeshi cu ta brinda un base structural y sano na nos muchanan, nos hobennan y como tal na nos comunidad y su futuro. E nivel averahe di educacion di pais Aruba ta abao compara cu e paisnan mas desayora.
– Minimal 6% di nos entrada bruto nacional lo keda destina pa enseñansa conforme recomendacion/ exigencia di UNESCO;
– ReD lo determina y destina un percentage fiho, mas halto cu 6%, pa 5 aña largo, unda e falta di inversion pa añanan largo den enseñansa lo keda corehi. Despues esaki por keda 6%. Y lo studia e modelo escolar di Finlandia cu ta uno hopi inovativo y exitoso;
– Duna Papiamento su lugar mereci den enseñansa, banda di otro idioma;
– Duna scolnan (publico) mas autonomia riba maneho di finansas;
– Implementa maneho di ‘Calidad Total’ na tur scol (inspeccion di Enseñansa);
E programa ta extenso. Y locual ta sigur ta cu cada nivel di enseñansa lo haya atencion:
scol preparatorio y basico; enseñansa secundario, profesional, superior, especial y scol pa adultonan. ReD ta di opinion cu inovacion den enseñansa no por sosode sin tecnologia di informacion y comunicacion. ReD ta boga pa introduccion integral y cu prioridad di ICT den enseñansa: recapacita tur docente/ maestr(a) riba uso di computer den enseñansa y tecnologia moderno cu a bira indispensabel. Cada docente mester dispone di un computer (notebook/laptop) na scol. Mester percura cu na scol e muchanan por dispone di un notebook /laptop. Esaki sinembargo por ta e caso solamente despues di prepara e infrastructura di scolnan y pone e exigencianan aki, e.o. proteccion contra robo, instalacion di corriente adecua.
Beca di calidad: Tur aña ta duna beca di estudio entre otro den ramo turistico/ hospitalario, salubridad, industrial – petrolero, financiero-economico, international business, social-cultural como incentivo pa e miho studiantenan di Aruba. E becanan por ta pa estudio na Aruba mes tambe. Esaki lo tin efecto positivo ariba esfuersonan escolar di estudiantenan y a lo largo pa nos comunidad.


text:
ORANJESTAD, Aruba: Compara cu e metemento diario di antes den e maneho di Aruba Tourism Authority y awendia cu ta duna e expertonan espacio pa nan traha y tuma nan propio decisionnan, awor ta nota cu den e prome 6 lunanan di aña ta raporta crecemento den varios area di nos industria turistico. “Nos si ta laga nan traha y mi ta sigur cu esey ta e miho formula”, asina Minister Ing. Mike de Meza a duna di conoce despues di e conferencia di prensa recientemente hunto cu directiva di ATA.
Ey a anuncia cu den e prome mita di aña 2017, “Tourism Receipts” a subi cu 4%, “stay-over visitors” a subi cu 5.2%, “Cruise passengers” a subi cu 2.3% y “Revenue per available room” a subi cu 5.2% si compara cu e prome 6 lunanan di aña pasa.
“E resultado por ta miho ainda, si exclui Venezuela afo. E ora e cantidad di turistanan cu ta keda Aruba lo a subi cu 7.6%. E retonan socioeconomico na Venezuela ta conoci y ATA ta atendiendo cun’e. Nos tabata sa tambe cu dado momento e mercado lo no sigui crece den forma desproporcional y cu e cifranan lo normalisa”, e mandatario a aclaria.
Comparando cu e region Caribense, nos isla ta sigui di ta un di esnan miho, cu a crece mas den e prome 6 lunanan di e aña aki, specialmente den RevPar y den cantidad di turista yegando nos isla via avion. “Esaki ta demostra atrobe cu e modelo pa tin un ATA realmente independiente ta bayendo bon y ta duna nan espacio pa haci tur lo posibel, explora tur opcionnan, pa ta mas creativo posibel, pa sigui atrae mercadonan nobo y sigura cu aerolineanan tin stoelnan disponibel pa trece mas turista pa nos isla”, di acuerdo cu e mandatario.
Minister Mike de Meza ta orguyoso di e resultadonan, tambe di partnernan strategico manera AHATA y Aruba Airport Authority. Hunto lo logra alcansa e meta di crecemento cu a fiha pa e aña aki.


text:
Recientemente durante control DIP a bin constata un construccion ilegal den vecindario di Bucutiweg cu tatumando lugar, na unda cu esnan responsabel a kortavarios cadushi, mangroven y matanan cu ta protehi paley. Alabes, e construccion cu ta tumando lugar, ta cay den un area protehi pa ley (Natuurgebied). Inmediatamente a involucra varios departamento di Gobierno pa presenta na sito pa nan por traha un rapport di e caso.
Como DIP a constata cu nan a cuminsa rosa sin un: 1. “Aanlegvergunning”2. Nan no tin permiso pa construi riba e sitio3. E area unda cu nan kier construi, ta protehi pa ley desde aña 2009 na momento cu e ROP a bin navigor, y tambe den e ROP nobo di 2019. E ta cay den Natuurgebied.
DNM a constata cu:1. A korta varios cadushi “Stenocerus Griseus” cu taprotehi den nos leynan2. A Korta mata di “Wayaca”3. A korta algun “Mangroven” tambe na e sitio.
Despues cu a Analisa tur e daño cu a wordo cometi nae sitio, y na e momento ey na DIP no tabata conocikende ta esnan responsabel pa e acto aki, a opta cudiabierna mainta lo sali cu un team pa ruim op. Pasuerte e mesun team a regresa na e sitio diahuebs den horanan di atardi, y nan a bin encontra un persona nasitio, cu no por a demostra ningun document legal. A dune orden pa e para e construccion di biaha, y paruim op tur cos.
Diabierna mainta na jegada di e varios departamentonan pa cuminsa ruim op, 2 persona responsabel pa e construccion illegal, a presenta nasitio y pa splica cu nan a haci un peticion pa nanobtene e lugar pa nan por construi. Empleadonan di DIP a splike cu DIP no tin nada registra y cu e mester cuminsa haci e lugar limpi, y si e no por, DOW lo haciesaki, y lo bay riba su costo.
Ambos a opta pa jama un reunion cu character di urgencia cu Director di DIP pa presenta nan caso padilanti, Na final, Director a splicanan no ta pasobra cubo a solicita pa un permiso, esey ta duna bo derecho pa cuminsa construi di biaha.
Bo persona mester cana e caminda manera tur hende, y mester warda riba bo aprobacion pa construilegalmente. A informa ambos persona cu DIP lo duna nan un total di 5 dia, pa nan por ruim op tur cos for di e sitio.
Di parti DNM, ambos persona a wordo informa cu lo tin un proceso cu mester cuminsa cana su lugar, pa e dañonan cu a wordo cometi na e sitio. Esaki lo por resulta den un multa.
Tur intencion ta mustra cu lo kier a construi un Rancho sin permiso nan necesario. Como DIP aña pasa a haci un jamada pa tur hende cu tin un rancho, pasa na DIP y registra esaki, pa asina nos por sacuanto rancho tin rond di Aruba y kende ta e doñonan.
Locual cu DIP ta constatando cu varios persona awota core y ta construi rancho y despues kier bin registra esaki. DIP kier avisa, cu esaki lo no wordo tolera y lo actua contra tur esnan cu no ta aparece riba e mapa prome cu e jamada pa re-inscribi.
Un biaha mas, e mensahe di DIP ta, pa nos comunidad actua conforme ley ta prescribi, pa evita cu mayan bopersona lo haya problema cu ley y un gasto insperadamente.


text: Diasabra atardi a drenta informe di cu tin un dama benta abao na suela den Socotorolaan, mesora a dirigi un patruya na e sitio. Na yegada di e patruya nan a haya e dama caba para na e cura di un cas. Persona na e sitio a bisa cu un homber a yuda lanta e dama y un bisiña a yuda e dama cu poco awa. Polis a nota cu aki ta trata di un dama hulandes cual no ta prome biaha ta ser haya benta abao na suela y a ofrese un lift pa su cas. Na e cas polis a papia cu esnan cu ta biba cun’e pa asina atende cun’e pa su mesun bon.


text:
ORANJESTAD(AAN): E nightlife bibo ta den e area di hotel. Durante entrevista cu minister Otmar Oduber a mustre cu e problema a cuminsa ora e bouncernan pafo a bay yuda turistanan cu a wordo agredi. E situacion aki tin atencion di gobierno.
For di su colega di husticia sigur, ta haciendo su maximo esfuerso pa por naturalmente evita e tipo di sucedidonan aki. Sa cu Cuerpo Policial ta actua sumamente proactivo y por a mira cu den hopi ocasion tambe ta resolve casonan di atraco, maltrato of incidente, accidentenan cu ta tuma luga.
E area ta uno turistico. Minister Otmar Oduber a mustra su preocupacion pa e imagen naturalmente cu tin den e sector aki pa loke ta trata nos turismo. Turismo ta biba y un di e argumentonan principal cu hendenan ta bin Aruba ta e siguridad di Aruba y danki Dios nos ta gosa ainda di un siguridad hopi halto na Aruba.
Esey ta debi na e atencion tambe cu ta wordo brinda. Sinembargo cada incident por causa un desaster den e mundo turistico y el a pasa varios pais. Algo asina sosode ta capta atencion internacional.
Den e caso aki el a inicia cu maltrato di turistanan ta tuma luga y naturalmente mester mira e motibo pa cual esaki a tuma luga, segun e Mandatario.
Tur gremio y su ministerio y minister di asuntonan general y husticia a expresa na diferente ocacion cu si tin e posibilidadnan por yuda den e proceso aki sea cu mecanismo y fondo cu por haci e trabao di polisnan uno cu awor aki ta hopi bon pa loke ta resolve casonan, pero ban traha riba e parti preventivo.
Evita cu e caso mes ta tuma luga, pa cual polis mester actua y coregi e situacion, segun minister Otmar Oduber. Den e proceso tin e werkgroep cu a wordo forma entre minister presidente y minister di husticia y e gremionan comercial, den e caso aki y sindical, cual ta FTA, cu AHATA, cu tabata envolvi den e ultimo reunion, caminda a mustra e preocupacion y duna man necesario.
Si naturalmente a expresa na diferente ocasion e preocupacion cu tin pa e imagen di Aruba y pa nos percura tambe pa por duna e man necesario den e proceso pa evita cu dia di mañan, cualkier cos negativo por tuma luga. E zona ta keda un zona di trafico pisa cu cantidad grandi di turista.
E 95% di e turista cu ta yega Aruba ta den e area aki. Pero fuera di esey nos localnan tambe ta bishita e area aki. Tin esnan cu ta laboral den e area aki. Tin otro grupo di persona cu den high season, local cu ta bay pa haci comercio, pa tuma parti.
Ta haya un combinacion di turista, trahado, plus bishitantenan local mes den e area aki, ta haci e area aki masha vulnerabel y ta pidi atencion constantemente den forma preventivo tin presencia y esey ta loke cu minister Dowers ta bringa pe. Esaki ta nifica cu mester tin personanan, mester tin agentenan policial presente.
Proyecto di camara ta importante.Ta spera cu por termina cu esaki mas pronto posibel. Manera cu a expresa, di parti di e ministerio di turismo ta dispuesto pa yuda den forma mas agresivo purba duna ekiponan necesario den e area turistico pa por evita incidentenan asina segun minister Otmar Oduber.
Esaki ta pa motibo di e concentracion grandi asina. Aunke ta dificil mirando e trafico pisa di hende tir ta purba evita diferente cos. Mester ta sigur pa agota tur recurso cu tin den e caso aki, pa preveni cualkier incidente den e area.
Hunto cu esaki, ta hopi importante. E tema di aki lo bin den reunionnan di board caminda e tema aki mester wordo comparti cu sector priva tambe pa traha pro activo. E responsabilidad aki no ta di gobierno so.
E ta un responsabilidad comparti cu mester tin. Esaki ta pa por yuda den e proceso aki pa evita pa traha pro activo cu tipo di incidentenan asina cu ta tuma luga. Tin documento cu a wordo firma den pasado cu lo wordo repasa tambe pa mira si entre otro hotelnan, restaurantnan, tiendanan cu tin parkeo priva, ta bezig ta poniendo e luznan necesario riba nan parkinglot.
Si nan ta poniendo e camaranan necesario riba nan propiedadnan, pa controla y vigila esaki. Hasta si nan tin e cantidad di siguridad necesario den e hotel. Hopi biaha ta tende di e incidentenan cu ta sosode den camber di hotel, den lobby of lift ora turistanan ta subi y esaki un biaha mas e responsabilidad comaprti cu tin. Mescos cu autonan cu ta wordo horta den parkingkot di hotel of cercania di hotel. Esaki ta un responsabilidad cu mester wordo comparti y tur hende mester carga esaki conhuntamente, segun e mandatario.
Source: Dutch Caribbean News Minister Otmar Oduber: Cada incidente por causa un desater den mundo turistico